
UNCftKTAPA 

AYERA nos tabata testigo di un carta cu a ser haya na Servicio 
Postal na Aruba. Aki un hoben Arubiano, a manda un carta 
pa Santa Claus of Papa Noel, direccion Nort Pole. Gerencia di 
Servicio Postal no sa kico pa haci cu e carta aki, pero mirando 
e inocencia di e hoben aki, e Director interino, Denis Ballinge 
a duna di conoce, cu nan lo percura p’e carta yega Norte Pole 
y cu e hoben aki na su debido tempo lo haya un contesta. 


Rev. J esse J ackson na Aruba 

E LATCPA CU GGBBWIXR Y Ml KE BVIAN 


I 1 



DEN cuadro di un bishita di cortesia Gobernador señor Fredis Refunjol a ricibi un bishita di cor- 
tesia di Reverendo Jesse Jackson, fundador y presidente di Rainbow/PUSH coalition. El a studia 
teologia na Chicago Theological Seminary. 

Reverendo Jesse Jackson ta mundialmente conoci como un activista pa derechonan humano, 
specialmente pa hendenan di colo y personanan desampara. Na añanan sesenta el a forma parti 
di movecion di protesta di Martin Luther King Jr. 

Na aña 1990 el a bira miembro di senado Mericano pa e partido Democrata. Pa Presidente Bill 
Clinton e tabata un sosten personal na momentonan dificil durante su carera presidencial. 
Apesar cu e no ta activo mas como politico, Reverendo Jesse Jackson, ta sostene actividadnan 
politico pa informa e votador debidamente pa esaki ta un votador responsabel y activo. 

Durante e ultimo campaña electoral na Merca, el a sostene e candidato presidencial di partido 
democrata, senador Barack Obama. 

Reverendo Jesse Jackson a actua na diferente ocasion como diplomatico internacional pa yuda 
entre otro den liberacion di diferente militar Mericano cu tabata preso of rehen na Syria, Kosovo 
etc. E ta un orador invita na Merca y rond mundo na diferente Universidad pa papia tocante 
topiconan di hubentud, clase trahador, gruponan di minoria etc. Tambe el a skirbi diferente buki 
y pa varios aña e tabata tin su propio programa di television na CNN. 

Gobernador Refunjol tabata tin un encuentro sumamente ameno cu e figura conoci rond mundo 
pa su actividadnan pa derecho humano. Rev. Jackson tabata acompaña pa su esposa. 

Ta parse cu Promer Minister y Minister Briesen 
lo tin otro interesnan cu proyecto di waf 


PRESIDENTE di ATIA, Juan 
David Yrausquin despues di 
e reunion cu a tuma lugar na 
ATIA caminda diferente gremio 
y instancia di nos pais a reuni pa 
debati riba e proyecto di wak, a 
comenta riba esaki. 

El a indica cu importancia di 
e reunion aki tabata pa splica 
tur esnan presente kico ta so- 
sodiendo na waf, kico ta nan 
preocupacionnan y pa pidinan 
feed back riba kico nan ta sinti 
cu mester haci. 

Den e presentacion di ATIA nan 


a presenta nan analisis, cual lo 
wordo duna na Gobierno, Par- 
lamento y Gobernador. 

Loke Yrausquin ta lamenta ta 
cu nan no ta hayando oido di 
Parlamento, di minister y tam- 
poco di Conseho di Minister, 
mas ainda si tene na cuenta 
cu ediferente analisis cu nan 
a haci ta mustra cu e proyecto 
aki no ta bon pa nos economia, 
e no ta bon pa nos comunidad, 
e no tin ningun beneficio y tin 
solamente cosnan malo tras di 
e plannan aki.Mas aleu presi- 


dente di ATIA a informa cu nan 
a manda carta via deurwarder 
pa hunta di comisario di APA NV 
y director di APA NV caminda 
cu nan ta para pa e continuidad 
di APA y si e comisarionan y 
directo haci algo cu ta bay con- 
tra di esaki, ATIA ta ponenan 
personalmente responsabel. 
Juan David Yrasuquin kier sa 
for di Promer Minister si e ta 
contra di e contenido di e carta, 
esta si e ta para pa elimina APA 
y si ta asina e ora ey e mester 
bisa esey publicamente.Loke 


ATIA kier ta mustra cu nan a 
analiza e decisionnan cu min- 
ister Briesen a tuma y cu e ta 
forzando APA pa ehecuta y ta 
advirtiend’e cu esey lo significa 
cu APA lo desaparece, cu e no lo 
por sobrevivi e decisionnan aki. 
E no ta compronde pakico tin 
resistencia, pasobra e ta kere cu 
tur hende na Aruba lo mester ta 
para p’esaki. “E resistencia cu ta 
bin di tanto Minister President 
y minister Briesen ta mustra cu 
nan tin un otro interes cu esaki”, 
presidente di ATIA a finaliza. 


Promer Minister mester 
stop di reacciona emocional 
y goberna e pais pasobra ta 
pesey e ta wordo paga 

DURANTE conferencia di gobierno, Promer Minister a cues- 
tiona sindicato FTA caminda cu el a bisa cu FTA ta contra e 
proyecto pa un hotel di 5 strea, inclusive Premier a bisa cu e no 
ta compronde pakico FTA ta preocupa si tur cos ta core bon y ho- 
telnan ta yen.Reaccionando riba e declaracionnan aki, Anselmo 
Pontilius a bisa cu e ta kere cu Minister President mester sali for 
di su oficina y pidi cifranan real di kico nos ta spera na maart- 
april otro aña. Hotel por ta yen, pero e proyeccion (y esaki no 
ta FTA ta bisa) ta otro. 

Segun e sindicalista e realidad ta cu na Merca tin un realidad 
distinto y ta for di Merca nos ta hayando nos turista. E ta consid- 
era cu no mester bira emocional den e caso aki y ta recomenda 
Promer Minister pa lesa e rapport di Sam Cole cu minister Briesen 
a laga traha paga cu placa di belasting di pueblo. Pontilius ta pidi 
Premier pa e lesa e rapport di experonan aki como gobernante y 
no como politico, pasobra e ta wordo paga pa e goberna e pais y 
no su partido. Loke gremionan ta pidi ta pa no ripiti e mesun er- 
ornan cu racetrack, pasobra nos ta bay paga miyones di florin. 
Tambe el a bisa cu Melia, Ritz Carlton, tur ta bon bini, pero ta 
puntra di biaha si nos ta prepara pa nan. Aki e ta menciona 
e ehempel di RIU, cual e ta considera tremendo hotel, pero a 
prepara e forza laboral p’esaki den un forma fatal. “Esey ta un 
dikke onvoldoende cu Minister President y tur hende rond di 
dje a haya. Lague puntra departamento di Labor con malo nos 
a prepara pe forza laboral di RIU. Esakinan nos ta prepara pe? 
NO! E erornan aki contesta emocionalmente no ta yudanos cu 
nada. Ademas di esey contesta emocionalmente of grita, haci 
desordo no ta spanta ningun hende, al contrario e ta dunabo 
mas razon pa pensa cu tin algo otro cu no ta desaroyo di e pais”, 
Anselmo Pontilius a duna di conoce.Pa loke ta e declaracionnan 
di Promer Minister cu FTA no a habri boca ora den pasado otro 
desaroyonan a bay robez, e sindicalista a bisa cu esaki no ta e 
caso y a menciona e ehempel di race track y a bisa cu ora Premier 
pasa na usa e excusanan fofo aki kiermen cu el a perde for di bista 
loke tin den discusion. 


Den caso di terminacion di contract 

Astec ta cla pa bay arbitrage 
y esaki lo tarda basta tempo 


MARINUS Schoon, director 
di Astec a asisti tambe na e 
reunion cu ATIA a organiza 
riba e proyecto di waf. E ta 
indica cu e proyecto pa muda 
waf di container pa Barcadera 
ta un proyecto bieu, cu ya caba 
na 1997 Astec a entrega go- 
bierno di e tempo ey un plan 
completo pa financia, opera 
y forma e terminal nobo di 
container na Barcadera. 

E ta indica cu Astec ta un em- 
presa cu tin 8 accionista local 
cu pa 25 aña a traha satisfac- 
toriamente, cu por a mantene 
e tarifanan na e mesun nivel 
durante tur e añanan aki y 
awor nan ta basta sorprendi 
cu te na e momentonan aki 
ningun hende kier a papia cu 
nan, pero si ta interesa den 
introduci operadornan di ter- 
minalnan di container di afor 
y tuma nan trabou over. 
Marinus Schoon no ta consid- 
era cu tin ningun motibo pa e 
accion y actitud aki. 

Segun un estudio haci dor di 
Deloitte na 2003 a resulta cu 
Astec ta esun di mas barata 
entre Corsow, Barbados, St. 


Lucia y Jamaica pa maneha un 
container di 20 pia. Pa loke ta 
esunnan di 40 pia solamente 
Jamaica tabata un tiki mas 
barata. 

Tambe el a bisa cu Astec na 
varios ocasion y na diferente 
gobierno a bisa cu nan ta dis- 
puesto pa financia y inverti 
den e desaroyo di Barcadera 
como terminal di containers. 
Mas aleu, director di Astec a 
informa cu te na e momento- 
nan aki nan no a ricibi ningun 
carta di terminacion di con- 
tract, pero nan ta cla si esaki 
drenta. Intencion di Astec ta 
pa no perde e trabou y sigui 
opera e terminal di containers 
y carga en general manera a 
bin ta haci durante e ultimo 
25 aña. 

Na 2003 director di APA a 
manda un carta pa Astec 
cu mas of menos e mesun 
contenido di e carta cu nan 
no a haya ainda, esta di ter- 
minacion di contract. Aki el 
a bisa cu e contract cu APA 
tin cu Astec ta prescribi cu 
den tal caso, mester bay na e 
Antilliaans Arbitrage Instituut 
y no corte. E tempo ey nan 


a bay arbitrage y veredicto 
tabata cu APA no por kibra e 
contract, cu e contract tin un 
continuacion. 

Pa loke ta e e cantidad di placa 
cu lo haya, Marinus Schoon 
a bisa cu nan no a papia cu 
ningun hende riba un suma 
y cu intencion no ta ricibi 
placa bay cas, intencion ta 
pa sigui opera e terminal di 
containers y terminal di carga 
general. Esey kiermen cu nan 
lo procede huridicamente, cu 
lo mester bay arbitrage atrobe 
y problablemente corte y esaki 
lo tuma su tempo. 

Veredicto di arbitrage no 
por dura mas di 4 luna, pero 
esey ta for di e momento cu 
e arbitrage instituut cuminsa 
funciona, promer cu esey tur 
hende ta pone nan punto riba 
papel y ta wordo discuti di- 
lanti di esnan cu ta bay forma 
e arbitrage instituut. 

Na 2003 for di momento cu 
a haya e carta y a dicidi cu 
ta bay arbitrage te ora cu e 
ultimo veredicto a bin a tarda 
16 luna. 

Anselmo Pontilius riba proyecto di waf 

Aruba no ta prepara pa un proyecto 

di tal magnitud 



UN di esnan presente na e reunion 
di ATIA tocante e proyecto di 
waf tabata e sindicalista di FTA, 
Anselmo Pontilius. Despues di e 
reunion el a indica cu por conclui 
for di e reunion cu tur gremio ta 
preocupa pa e forma cu ta atende 
e asunto akinan. E ta bisa cu ta 
un proyecto grandi pa nos pais y 
ta compronde e preocupacionnan 
cu tin riba mesa. Esaki pasobra no 
ta plena kico nos ta haci, cu for di 
86 padilanti nos ta construyendo 
pa loco. 

Pontilius ta considera cu na un 


momento manera esun actual di 
crisis mundial, tur hende lo mester 
para keto y no por ta asina cu go- 
bierno no kier reuni cu gremionan 
pa discuti e seriedad di loke ta 
wordo presenta riba mesa. 
Ademas e ta bisa cu gobierno 
mester ta apoyando un plan 2025 
y e departamento cu ta encarga cu 
esaki ta esun di Asuntonan Eco- 
nomico y cu razon tur e gremio- 
nan ta señalando e preocupacion 
di nos pais di unda nos kier bay, 
con leu nos kier bay. 

Segun Anselmo Pontilius no ta 
cuestion di bay contra un of mas 
proyecto, simplemente cu nos no 
ta prepara pa ehecuta proyecto- 
nan di e magnitud aki si no debati 
formalmente unda e pais aki kier 
bay. E ta lamenta cu e debatenan 
no ta tumando lugar. 

FTA tabatin e oportunidad di 
reuni cu minister Briesen par- 
ticularmente riba e cuponan di 
trabou, pero esaki ta bay mucho 


mas leu cu cuponan di trabou 
ora tuma nota di e contenido di 
e recomendacionnan cu tin riba 
e proyecto, y mas ainda ora tuma 
na cuenta cu ora dicidi di bay 
asina leu, p.e. en bes di stabiliza 
loke nos tin nos no ta haciendo 
esey, nos no tin mercado laboral 
prepara, nos no tin infrastructura 
pa sigui crece... 

Segun e sindicalista si bay bek 
na e notanan di tur e encuentro- 
nan cu tabatin den e plan 2025 
di kico nos kier pa nos pais pa e 
generacionnan cu ta sigui nos, 
na e momentonan aki si tene 
un encuesta, mayoria di hende 
den comunidad lo bisa pa para 
keto un rato, stabiliza loke tin, 
probecha di e crisis global cu tin 
pa garantiza cuponan di trabou 
existente, pasobra tin e tempor 
cu tin dunadornan di trabou lo 
bay busca modo di kita hende for 
di trabou sin conta esnan cu ya 
posiblemente a bay cas caba. 


MAMBO 

Bin cu negoshinan na waf lo mata Caya Grandi 


PREOCUPACION grandi cu 
MAMBO tin ta cu si ta bay 
develop waf cu real estate cu 
mas negoshinan ta pa mata 
Playa, esey ta comentario di 
presidente di MAMBO, Audrey 
Croes-Lacle.Mescos ta tambe 
e commitment cu ta pone riba 
e pueblo cu ta e pagadornan 
di belasting mañan ta bay 
haya nan mara cu e claimnan 


pa paga, pasobra awor aki 
tur hende ta wak bon con e 
stapnan ta bay ta pa otro aña, 
pasobra e crisis mundial no ta 
keda sin yega na nos. 

Pa loke ta e comentarionan di 
minister Eddie Briesen cu a 
indica algun dia atras cu mas 
desaroyo comercial den waf lo 
nifica un inyeccion tambe pa 
comercio den centro di ciudad, 


Audrey Croes-Lacle a indica cu 
e no ta di acuerdo cu esaki y cu 
tin biaha mester bisa ‘when is 
too much too much” y cu nos 
ta yegando na e punto caminda 
nos mester mehora e calidad 
di tur cos cu nos tin y no sigui 
desaroya mas.Finalizando e 
tambe a uni su mes na e voznan 
cu ta exigi mas transparencia 
pa cu e proyecto di waf. 


Raoul Henriquez ta totalmente 
contra pa desaroya waf den un 
shopping mall 

E lo deteriora Playa completamente 



RAOUL Henriquez, desaroyador di e proyecto Downtown, esta e 
remodelacion di Caya Grandi, a acudi na e presentacion na ATIA 
riba e proyecto di waf. E ta bisa cu e proyecto di mudamento di 
waf ta uno cu Aruba a bin ta contemplando pa basta aña y esaki 
tin su meritonan den varios aspecto, manera haci e area di waf 
na Oranjestad mas bunita pa e parti turistico. 

For di punto di bista di Playa y Caya, segun Raoul Henriquez, 
nan preocupacion primordial semper tabata riba loke a wordo 
papia aña pasa di crea un shopping mall den waf, y esey nan ta 
flagrantemente abolutamente contra. E ta indica cu funciona 
di waf mester ta uno di ricibi barco, turista of mercancia y no 
mester para bira un shopping mall gigantesco unda ta buta un 
gate rond di dje y caminda cu asina turista yega ta eynan so nan 
tin mag di keda y despues ta subi barco bek. 

Mas aleu, e comerciante a expresa cu e por a tende cu e business 
model cu nan ta papiando riba dje lo encera crea lugarnan pa 
huur pa tienda pa asina e desaroyadornan por saca nan inver- 
sion. “Si esey ta e caso, e ora nos no tin nodo di papia largo. E 
ora nos ta absolutamente contra di mas oferta di retail na Aruba. 
Nos tin saturacion na Aruba den tur sector. Añanan largo Aruba 
a sufri insuficiente planificacion di su desaroyo y dor di esey 
nos a yega di wak excesonan den tur sorto di sector.. .Y akinan 
kizas nos lo haya nos mes enfrenta cu otro explosion di oferta 
cu definitivamente lo deteriora Playa tremendamente”, Raoul 
Henriquez a duna di conoce. 



KICK START 

YOUR MORNING 




Come to Burger King® and orde 
with your choice of 
sausage, hot ham or crispy b 
and melted Americ 
I flaky cro! 

TM & © 2008 Burger King Corporation. All rights reserved 

No ta drs. Franklin Hoevertsz 
a lastra Inspector di Polis 

DIAMARS y ayera, nos a haya masha yamada di telefon, 
kendenan kier sa ta cua Franklin Hoevertsz a lastra un In- 
spector di Polis for di 2005 y awor ta den Corte pa wordo 
huzga. Tur hende ta kere cu t’e ex Director di FCCA, drs. 
Franklin Hoevertsz, loke sigur no t’e caso.Sigur esnan cu lesa 
e relato di e caso di Corte bon, lo por conclui cu e Franklin 
Hoevertsz cu ta den Corte, ta biba na Pos Chiquito y e otro 
Franklin Hoevertsz ta biba na Moko.Nos ta clarifica e hecho 
aki, pasobra pa drs. Franklin Hoevertsz e mes a kere cu e t’e 
unico Franklin Hoevertsz, pero no awor a resulta di tin mas 
Franklin Hoevertsz. Si nan ta famia, no ta conoci. Esun den 
Corte, no ta yiu tampoco di drs. Franklin Hoevertsz. 

Alarma grandi a ser 
bati pa Miami Divers 

TABATA den oranan di ayera tardi, un dado momento por a 
tende un peticion di auxilio cu a ser capta pa tur instituto cu 
tin di haci cu laman. T’asina cu un boto cu a sali for di Nanki 
Country Club, cu a keda identifica como Miami Divers, cu 3 
persona a bordo a cuminsa haci awa y tabata solicita pa yu- 
danza. E boto aki tabata direccion pa Corsow. Momento cu 
nan tabata na como 27 miya pariba di Aruba, nan a manda un 
may-day, solicitando yudanza, pasobra e boto a cuminsa yena 
cu awa.Di banda di Aruba, Aruba Ports Authority y tambe 
equiponan di rescate a notifica e instancianan mas halto di 
Corsow y Aruba, pa wak con por rescata e hendenan aki. 
Asina p.e. nos por a compronde cu Valero a saca un di su tug- 
boatnan p’e direccion duna, mientras un avion di Guardacosta 
ta sobrebula e barco aki. 

For di Corsow, nos a haya informacion cu Guardacosta di 
Aruba y di Antiyas, tambe a saca nan team di rescate, e.o. 
nan superrib pa wak con liher nan por yega. Te ayera nochi, 
AWEMainta no a haya mucho mas informacion si e hendenan 
aki a keda rescata of no. Nos ta desea cu esey t’e caso. 


Ora politiconan drenta oficina 
di gobierno nan ta lubida ribe e 
mensahe di pueblo 

E puntonan di obhecion tocante e proyecto di waf mester bay 
pa gobierno y comunidad. “Mi no ta kere cu ningun grupo ta 
lanta bisa cu nan no kier mira desaroyo mas avanza den nos 
pais, pero si tanto grupo asina lanta bisabo para un rato keto 
ta pasobra e gruponan aki ta bibando cu e realidad tur dia ey 
for y ta parse cu un gran cantidad di nos gobernantenan no 
ta aceptando cu tin un realidad cu a cambia drasticamente ey 
for”, esey ta e punto di bista di Anselmo Pontilius. 

E ta indica cu na 2001 y 2005 nos gobernantenan a bay den 
pueblo y a haci varios encuesta riba kico comunidad tin 
problema cune. Hopi hende den comunidad a manda bisa e 
politiconan pa tene cuenta cu e crecemento desproporcional 
pasobra nos pais a bira ireconocibel. Pero segun e ta bisa cu 
ora e politiconan drenta oficina di gobierno nan ta lubida 
riba e mensahe cu nan a haya den diferente reunionnan den 
bario y tur otro caminda. 

Speranza cu e tin ta cu e situacion actual lo pone cu hunta di 
comisario y director di APA NV no bay den e direccion ey. 


Cacho a ataca un mucha na Washington 




UN mama desespera, tabata 
sera tras di su porta, p’e no 
wordo ataca a cuminsa yama 
polis, solicitando yudanza lo 
mas pronto posibel, pasobra un 
cacho tabata ataca su yiu, sin e 
mes por a haci algo. Mester bisa 
cu patruye policial tabata den 
minimo di tempo, pa evita lo 
peor. Pero un conocido ciuda- 


dano, kende a pasa cu su pick- 
up a para banda di e mucha, di 
manera cu e por a subi e auto. 
Mientrastanto e doño di cacho 
tambe a bin y a bay cu e cacho, 
pero polis a mustr’e cu e mester 
tin e cacho den su cura y si e ta 
riba caya publico y causa daño, 
e cacho por ser keda confisca y 
manda bay drumi. 


Polis ta patruyando mas y 
mas den oranan di madruga 

Nos por a tuma nota, cu mas y 
mas patruye policial ta patruya 
den oranan di madruga. Banda 
di misa di Playa y Dakota, por 
mira nan presencia y tur esaki 
cu e meta pa controla e cantidad 
di destruccion di auto cu tin ora 
di Misa di Aurora. Pueblo ta 
aplaudi esaki sigur. 



Homber morto riba tereno di Isla 
tabata hortando whisky y tubo 


WILLEMSTAD - Continuando 
cu e investigacion den e caso di 
10 di decémber 2008 caminda 
a haña un curpa sin bida riba 
tereno di Isla, e bewakernan di 
Isla, e mesun dia a bin haña un 
cantidad di bóter di whisky y 
tubo di koper, cant’i e waya di 
e refineria. 

Esakinan a wórdo tuma mas 
lat den beslag dor di polis. E 
whisky cu a wórdo haña ta 
whisky cu tabata den e depósito 


di Isla y tabata destiná pa traha 
pakete di Pasco. 

E hómber Arubiano di nacemen- 
to, Dash kende e bewakernan a 
bin haña morto, tabata hunto cu 
e hómber ilegal C.A.S.S. naci na 
Sto. Domingo di 31 aña e dia en 
cuestion. C.A.S.S. a ser gará y 
hiba n’e baraknan di Bon Futuro 
pa ser expulsá. 

For di investigacion a resultá cu 
Dash tambe tabata meti den e 
caso di hórtamento di e whisky 


y tubonan haña. 

En coneccion cu esaki a detené 
e sospechoso C.A.S.S., dia 16 
di decémber ultimo alrededor 
di ll’or y 45 na warda di re- 
chérchi. C.A.S.S. ta sospecha di 
ladronicia bao di circunstancia 
pisa c.q. complicidad. E investi- 
gacion ta sigui, pasobra te ainda 
no por bisa kico a causa morto 
di Dash. Siendo cu e bewaker- 
nan mes a bisa cu nan a los tiro, 
pero den laira y no dirigi. 

Desaroyo nobo den caso di liquidacion di 3 persona 

Ta trata di dos Hulandes y un yiu di Corsow 

Pa: Godfried Adem 


AMSTERDAM - Ta parce cu 
autoridadnan di polis den ul- 
timo simannan a bin acomula 
varios pista di e caso macambro 
unda 3 persona a keda liquida y 
un otro keda gravemente herida 
y kima. 

E caso aki ta halando keto bay 
masha atencion na Hulanda. 
Autoridadnan ayera a pidi co- 
munidad pa duna un man cu 
informacionnan balioso cu por 
soluciona e caso aki. 

Un di e victimanan di e triple 
liquidacion aki te hoben yiu di 
Corsow, Ricky Scholtz, kende 
a ser dera fin di october na 
Corsow. 

Tabata den madruga di dia 23 
pa 24 di septemebr di e aña cu 
e caso di triple liquidacion aki 
bin tuma lugar. 

Bomberonan a ser pone pa 
01.30 di madruga na altura 
cu lo tabatin candela den un 
villa riba Wielwaallaan den 
pueblecito Hurwenen den Gel- 
dernad Zuid. 

Ora cu esakinan a yega pa paga 
e ‘binnenbrand’ nan a bin dal 
den un scenario macabro. 
Autoridadnan a ser poni mesora 
na altura ora cu bomberonan a 
bin topa 3 curpa den e cas. 

E curpanan tabata tata Aart 
de Lang (52) y su yiu homber 
Bas de Lang (23) asesina den 
na villa, y e di 3 persona ainda 
tabata duna señal di bida. N’e 
restonan di dosnan asesina 


por nota varios perforacion di 
bala cu a indica cu nan liquida 
pa medio di un o mas arma di 
candela. 

Esun di tres cu autoridadnan 
a bin topa den e vivienda ta 
Marcel B. y cu ainda tabata 
duna señal di bida pero tabata 
gravemente herida y tambe 
tabatin kemadura pisa na su 
curpa. E1 a keda rapidamente 
hiba na un hospital. 

Despues di varios siman el a 
logra di duna un declaracion 
na autoridadnan di un team 
special di recherche cu a ser 
poni riba e caso aki. 

Tres siman despues di a hayaz- 
go macabro aki ta mientrastan- 
to, diasabra 11 di october y 
autoridadnan ta bin encontra 
den sercania di e vivienda aki 
un curpa benta den un canal. 

E tambe tabata den e vivienda y 
tambe a keda likida p’esnan cu 
a likida tata y yiu De Lang y kier 
a mata Marcel B. tambe. 

E cadaver cu ta ser haya a 
ser identifica como esun di 
e hoben yiu di Corsow Ricky 
Scholtz(20). 

Scholtz tabata conoci como 
un ‘rapper’. E victima Marcel 
B., kende e conoce lo a hib’e ne 
sitio aki serca a famia De Lang 
pa atende un asunto di un gra- 
bacion pe. 

Ta parce cu Scholtz no tabata sa 
di nada y tabata e homber robes 


ne ora y sitio robes. 

Ricky Scholtz tabata biba an 
Hellevoetsluis mescos cu e 
homber Marcel B., kende ta tata 
di un amigo di Scholtz. 
Mientras cu dia a bay ta pasa y 
nos ta tende nada di e caso aki 
tabata ayera cu autoridadnan 
di polis di Gelderland Zuid a 
participa cu nan tin algun pista 
cu nan a obtene basa riba inves- 
tigacion tecnico y cu nan ta pidi 
yudansa di comunidad. 

T’asina cu nan ta en busca di un 
homber color scur sea ta Antia- 
no y Surnameo cu den oranan 
atardi riba 23 di september lo 
mester a bay na un snackbar 
den sercania di Hurwenen na 
Zaltbommel pa bay puntra 
unda Hurwenen ta keda. 

Pa polis e por ta un sospechoso 
den e caso aki. 

Tambe autoridadnan a bin 
confirma cu nan a haña un 
auto Volvo color cora den Hel- 
levoetsluis parker. Esaki ta unda 
unda Scholtz y Marcel B. tambe 
ta biba. 

Segun nan investigacion e auto 
aki tin di haber cu e caso aki. 
Ta bini aserca cu nan ta pidi 
tambe personanan cu por a 
duna un of mas hende lift den 
madruga di e liquidacion aki 
den e sercania pa tuma contacto 
cu polis. 

Nan tin indicacion cu esnan cu 
a comete e liquidacion aki lo 
mester a haya lift serca chofer di 


un truck di carga y un taxi. 

Tur dos nan pañanan lo mester 
tabata muha. Paso nan lo a baha 
den awa. Pero con nan ta kere 
cu Ricky a perde su bida esaki 
si autoridadnan no ta divulga 
ainda. 

Nan ta pidi tur esnan cu por 
a pasa den sercania di e canal 
unda a haña Ricky Scholtz y por 
a mira algo pa nan tambe tuma 
contacto cu polis. 



Ricky Scholtz yiu di Corsow, homber robes ne sitio y ora robes. 
(GA) 



Auto Volvo 440 numera NB-XB 67 cual tin haber cu e caso aki. 



Tata Aart De Lang y yiu Bart 
De Lang. Pa nan e matonnan 
bin, pero topa mas hende 
den cas y mester a mata nan 
tambe. 


Programa riba desmantelacion di Antia 

DEN HAAG - Minister Plenipotenciario sr. Frido Croes a tuma 
parti na un programa especial di Radio Nederland Wereldom- 
roep. E program especial tabata dedica n’e Conferencia di Mesa 
Rondo cu a tuma lugar dia 15 di december ultimo na Willemstad, 

Corsow. 

Tambe a participa n’e programa aki Secretario di Estado pa 
Asuntonan di Reino, sra. Ank Bijleveld, mr. Mito Croes, sr. Gert 
Jan Oostindie y sr. Ramon Labad. 

E programa aki tabata na encargo di Desiree Martis y Scarlett 
Windser, kendenan a papia riba e desmantelacion di Antia. 

Den e discusion aki a constata algun punto di discusion cu t’e tema 
di “hofzetel” di Corte Comun di Antiay Aruba, e diferencianan di 
opinion bao politiconan di Corsow y e situacion di mantencion di 
derecho na Sint Maarten. 

Polis ta hay’e ta hala atencion 
di tata como di su yiu muher 



NA Pavia a surgi un problema entre tata y yiu. Aki polis a 
bay duna asistencia y na final mester a hala atencion di tata 
y yiu. Kico a pasa? E tata a reclama cu el a duna permiso p’e 
yiu muher sali, pero cu e palabracion cu e mester ta tal ora 
na cas. Pero e mucha muher a yega practicamente den ora di 
ayera mainta. Despues cu e tata a reclama su yiu muher, esaki 
a lanta voz cu e tata. No a keda e tata otro di dal su yiu muher. 
Polis polis a papia severamente cu e yiu muher, pasobra el a 
sali y a bolbe hopi despues di e ora palabra, ya cu afspraak 
ta afspraak. Pero den mesun rosea, polis a mustra e tata cu 
e no por dal su yiu muher di e forma ey, pa cual el a haya un 
scual tambe. 


Nos camara ta tur 
parti y sigur ta saca 
tur loke ta ilegal 



AYERA, durante cu awasero tabata cay basta duro, nos 
fotografo-reportero a tuma nota cu un auto pick-up, sin 
number dilanti, a dicidi di “corta caminda” y a dicidi di pasa 
den e parti verboden pazuid di Juliana School pa por drenta 
den Irenastraat. Aparentemente chofer aki lo no tin pasenshi 
pa subi Lloyd Smith Blvd, pa despues drenta Irenastraat. Cu 
e prueba aki, e por haya un boet ainda? 


Tur auto actuando straño 
ta sospechoso pa polis 



Durante cu polis tabata tras 
di misa di Noord, vigilando e 
scooter cu algun sospechoso 


a usa pa vigila un auto Nissan 
Sentra semi-pluma, polis a 
tuma nota cu un auto a drenta 



den cura di misa y a bay tras 
di un di e scolnan na Noord. 

Den oranan di madruga ey, ta 
kico e personanan aki ta haci 
ey’tras? Polis no a confia y bon 
arma, a aserca e auto y a pone 
tur e personanan den e auto 
abao. A laga nan bay despues, 
pasobra nan no sa nada di e 
investigacion di e scooter. 




Polis a haya basta caha bashi di 
Nike y otro marcanan di renombre 


POLIS a descubri varios caha di 
sapato deportivo den diferente 
bari di sushi den Caya Betico 
Croes. Mesora a lanta e sospecho 
cu probablemente esaki lo ta 
procedente di ladronicia. Mas 
aun si mira e rekinan bashi den e 
negoshi cu ta bende e zapatonan 
aki. Mirando paden, por a mira e 
zapatonan tira abao. Pero no por 
a haya mas informacion, paso- 
bra e doño of e sleutelhouder no 
tabata localisable y a laga e caso 
te ora cu nan yega trabao. Pero 
no tabatin yamada, pues ta nan 
mes lo a benta e cahanan bashi 
den diferente bari di sushi den 
Caya Principal. 

Despues di un persecusion den casi 
tur bario di Noord, porfin polis a haya 
e scooter, pero sin e motociclistanan 



UN patruye di polis, cu tabata controla un auto, sospechoso di 
ladronicia, a tuma nota di un scooter cu tabata actua sospechoso. 
Polis a purba para scooter sospechoso, pero e anti-socialnan a 
purba dal un agente policial cu e scooter. Asina a cuminsa un per- 
secucion sin luz cu hanchinan hopi smal y den lodo pa despues 
sigui na pia. Polis a logra haya e scooter si tras di misa di Noord, 
pero nada di e motociclista y su pasahero. 


Ladrorman a cuminsa pluma auto, 
pero el a para cu nan na caminda 



LADRONNAN di auto a laga un Nissan Sentra horta y mitar 
pluma para na Montaña pa un motibo of otro. Aparentemente, e 
anti-socialnan a haci uso di e auto aki pa otro cos, ora cu e auto a 
para cu nan y no kier a bay ni dilanti ni patras. Mientras cu polis ta 
controlando, por a nota con un scooter ta pasando constantemente 
banda di e auto. Loke sigur a lanta sospecho, cu nan mester lo t’e 
ladronnan. Dado momento polis a dicidi di sali tras di e scooter 
berde, y nan a bay laga polis, cuminsando asina un persecusion, 
cu nos ta relata cu mas detaye den un otro articulo. 



ANUNCIO 


Banco di Caribe Aruba N.V. ta anuncia 
cu banco lo sera 3 or di atardi ariba 
diabierna dia 19 di December 2008. 

Atentamente, 

BANCO DICARIBE N.V. 


www.tiara-air.com 


Gerencia 

Tin tur indicacion cu e auto 
aki ta producto di ladronicia 



UN patruye policial pasando 
den Avenida Watty Vos, a 
tuma nota di un auto cu ta 
para masha sospechoso. Ora 
di a bay controla, a constata 
cu e asina yama “bentana di 
choller” ta kibra. Por a nota 
tambe, unda mester hinca 
yabi pa start e auto, ta kibra 
y/of forza. 


El a pit’e, pero asina mes no a duna 
preferencia, causando accidente 




AYERA mainta, un accidente 
a keda registra banda di Qual- 
ity Appartments na Schotland- 
straat, ora cu un auto no a duna 
preferencia n’e otro. Segun e 
chofer, el a pita e auto, pero no a 
tende y a insisti pa subi caminda 
y asina a ocasiona e accidente. 
Dos persona tabata keha di do- 
lor, e.o. e chofer, kendenan a ser 
hiba cu ambulance pa Hospital 
pa mas observacion. 


Polis a bin haya un 
Suzuki Jimmy bandona 
banda di Hooiberg 



POLIS a dicidi di laga takel un Suzuki Jimmy cu misteriosa- 
mente ta bandona na Hooiberg. No por a saca afo si e ta un 
producto di joyriding, pero pa evita di bira e caso, a hibe 
warda di polis na Santa Cruz y ta na disposicion di e doño. 


Un di e kibrador y ladron na 
nos scolnan a keda deteni 




PORFIN polis a logra captura un sospechoso 
di e tanto hortamento na nos scolnan na Playa. 
Recientemente Rosa College a haya bishita, 
un dia despues tabata Rosario College y ayera 
madruga, aparentemente tabata turno na de la 
Salle College, pero e biaha aki si polis a pone man 
riba e anti-social aki. Testigonan a mira e persona 
cu segun descripcion a drenta den oficina di Di- 
rector di de la Salle College. E ta un bon conoci 
di polis, ya cu e ta un drogadicto, y nan a haya 
algun artefacto cu e ta usa pa chol. Den su poder, 
e tabatin varios tape, y algun marker, cu sigur ta 
procedente di e scol. 

di Fin di Ana 

Dollar ta cay na un minimo di 
mas di 13 aña compara cu Yen 

DOLLAR tin ya caba 5 dia consec- 
utivo den caida compara cu e Euro 
y ta yega na minimonan di 13 aña 
compara cu e Yen. Esaki ta debi par- 
cialmente cu diamars Fed a corta e 
prijs oficial di e placa, cual tambe a 
corta e halanan di e dollar. 

Inversornan tabata intui esaki y 
tabatin dianan ta los papelnan di 
dollar pa yega cerca di otro mone- 
danan di Forex. Pero diamars a yega 
e top punt. Fed a baha e tasanan di 
referenccia te laganan float entre 0% 
y 0,25%. Ademas di e mayor bahada den historia di Fed, esaki 
a supone un maniobra inusual ora e despoha e placa di un tipo 
fiho.Merca a usa e bala di plata. Inclusive Barack Obama a bisa, 
oranan despues di e anuncio di e decision aki: “Merca a keda sin 
municionnan”. Palabranan cu ta yega pa reforza e idea cu e crisis 
ta complicando pa Merca, y e sesionnan pa e dollar. 

Inversornan tabata huy di e placanan Mericano pa yega cerca di 
e Euro y sobre todo di Yen. E divisa comunitario tabata marca su 
mayor nivel den tres luna contra e dollar. Compara cu e Yen, e dol- 
lar tabata cay na e minimonan di 13 aña y mey. E placa mericano 
tabata deprecia te na un minimo di 87,79 yYen, e cota mas abou 
desde mitad di 1995. 

Un biaha mas gobierno Hapones ta den dificultad pa devalua su 
moneda pa reforza exportacionnan. 

Ora mercadonan di Europa a cera, e Euro tabata aprecia na al- 
rededor di 1,7% compara cu e dollar te na e cambio di 1,4305 
dollar. Banco Central Europeo (BCE) tabata fiha e cambio oficial 
na 1,4059 dollar. Compara cu e yen, e dollar tabata cay rond di 
0,85% te na e cambio di 87,94 yen. 



Inflacion na Eurozone ta baha 

INFLACION interanual a 
retrocede na november tanto 
na e zona Euro como den e 
conhunto di Union Europeo, 
segun datonan cu e oficina es- 
tadistica comunitario, Eurostat, 
a anuncia ayera. 

Den e grupo di 15 pais Europeo 
cu ta usa e Euro como moneda 
oficial e caida tabata di un 0.5% situando e inflacion nna 2.1%, 
compara cu un tasa di 3.2% registra na october y di 3.1% na no- 
vember 2007. 

Den e conhunto di e 27 paisnan miembro di UE e prijsnan a restro- 
cede cu 0.4%, te na un 2.8%. Na october e tasa tabata na 3.7% y 
na november di aña pasa e tabata na 3.1%. 

Alemania y Portugal tabata e paisnan cu e tasa di inflacion in- 
teranual di mas abou luna pasa, cu 1.4%, mientras cu Letonia a 
registra e mayor subida di prijsnan, cu 11.6%. 

Na e paisnan di e zona Euro e mayor aumentonan por a wordo ob- 
serva den e prijsnan di vivienda (4.5%), cuminda (3.7%) y alcohol 
y sigaria (3.5%) .Di otro banda, a raporta caidanan di prijsnan den 
e sectornan di comunicacionnan (-2.1%) y transporte (-0.6%). 



Caida historico di tasanan na Merca 



RESERVA Federal di Merca 
(Fed) a recorta e tasa di interes 
di referencia na un rango entre 
0% y 0,25%, su nivel di mas 
abou desde cu a cuminsa hiba 
registro na 1954. 

E tasa di Fondonan Federal ta 
un parametro pa e prestamo- 
nan entre banconan caminda 
cu e por influi pero no fiha 
directamente. 

E recorte ta e medida mas 
recien di un serie di gesto- 
nan agresivo di autoridadnan 
Mericano destina na rebiba su 
economia vacilante. 

Fed ademas ta considerando 
mas plannan inusual pa en- 
frenta e recesion. E comunicado 
di e equivalente Banco Central 
na Merca ta marca un momento 
importante den nan esfuerzo 
pa atende cu un problema 
economico cu ta dificulta cada 
bes mas. 

E obhetivo nobo ta hopi cercano 
na cero y no por cay mas abou. 
Ademas ta propone pa mantene 
su politica di cumpra varios 
titulo financiero, incluyendo 
esunnan basa riba prestamonan 
pa vivienda. 

Adkiri e activonan aki lo haci 
cu e otro tipo di interesnan 
baha, entre nan esunnan di 
hipoteca. 

Fed lo considera tambe pa cum- 
pra bononan gubernamental di 
largo plazo, cu lo cual en efecto 
lo ta financiando e gasto pub- 


lico creando placa. 

Tal medidanan lo tin e intencion 
di evita cu economia drenta den 
un ciclo peligroso di deflacion y 
caida di prijsnan. Fed ya caba a 
tuma medidanan hopi inusual 
den e mercadonan financiero, 
pero e comunicado aki ta indica 
cu e ta dispuesto pa haci loke 
ta necesario pa stimula e recu- 
peracion di economia. 

Plan ta cu fia ta asina barata cu 
e liquidez lo retorna den econo- 
mia y lo restaura e confianza y 
e nivelnan di consumo. 

Futuro den cualkier caso ta 
sigui scur y Fed ta anticipa cu 
ta hopi posibel cu e tiponan 
lo mantene excepcionalmente 
abou durante algun tempo. 

E strategia, sin embargo, ta 
riscante: si e no funciona, no 
tin posibilidadnan di mas cor- 
tenan. 

Algun analista ta resalta e 
hecho cu e politica di baha e 
interesnan tabata precisamente 


un di e factornan cu a contribui 
na e speculacion financiero cu a 
desencadena e crisis, manera e 
mes Alan Greenspan, ex titular 
di Fed, a reconoce. 

E paradox ta cu awor, den e 
circunstancianan aki, e mesun 
recept ta parse e unico remedi 
pa supera e dificil situacion 
economico mundial. 

Den cualkier caso, e bolsanan 
na Brasil, Argentina, Mexico 
y Chile a responde positiva- 
mente, alenta pa un recorte 
cu lo por contribui na anima 
e actividad economico di tan 
importante socio comercial. 

Bolsa di Sao Paulo a cera cu un 
jump di 4,37% den su indice 
Ibovespa y e indice Merval 
.MERV di Buenos Aires a avanza 
un 2,53%, mientras cu e IPC 
.MXX di Mexico a subi 981.99 
punto y e indice general di e 
bolsa di Santiago IGPA .IGPA a 
gana un 0,68%. 


Nissan ta reduci produccion y 
empleo temporal 


NISSAN Motor Co. di Hapon 
lo baha su produccion cu 78 
mil vehiculo y lo elimina 500 
empleonan temporal, segun e 
compania a informa ayera. 

E recortenan lo wordo realiza 
pa evita un exceso di inventari- 
onan mirando e caida den e 
bentanan mundial di vehicu- 
lonan, segun Nissan a duna di 
conoce den un comunicado. 

E empresa automotriz a bisa 


cu e empleonan lo wordo 
suprimi di januari pa maart 
proximo. Tambe lo detene 
temporalmente e produc- 
cion di autonan y motornan 
na varios fabrica local for di 
januari. 

Den total, Nissan a baha e pro- 
duccion cu 225 mil vehiculo 
den e ultimo aña, cu ta repre- 
senta 16% di nan proyeccion 
incial pa fabrica 1,388 miyon 


den e aña fiscal actual cu ta 
finaliza na maart. 

Otro companianan automotriz 
Hapones manera Toyota y Su- 
zuki a baha tambe nan produc- 
cion y empleo temporal. 

Accionnan bursatil di Nissan 
a perde 4,1% y a baha na 302 
Yen diaranson, mientras cu e 
indice Nikkei 225 a cera cu un 
avance modera. 

OPEP a baha su cuota di crudo cu 3,25% 



OPEP a bati ayera un record 
pa salba e prijsnan abou di pe- 
troleo cu un recorte historico 
di su cuota di produccion di 
crudo y e mensahe cu, hunto cu 
reduccionnan grandi di Rusia y 
Azerbaiyan, e oferta mundial di 
e ‘oro preto’ lo baha cu 3,25%. 
E151 conferencia ministerial di 
e Organizacion di Paisnan Ex- 
portador di Petroleo (OPEP) a 
conclui cu e decision di e grupo 
na reduci nan cuota oficial di 
produccion cu 2,2 miyon bario 
diario (mbd), te na 24,854 
mbd, for di promer di januari 


proximo. 

Esaki ta e mayor recorte san- 
ciona di biaha pa OPEP, ya cu 
e ta tapa por completo e marca 
anterior cu a tuma lugar na 
maart 1999: e reduccion di 1,72 
mbd pacta despues cu e bari 
di crudo a cay na menos di 10 
dollar y cu a surti plenamente 
e efecto desea ya cu un aña 
despues e prijs a yega na mas 
di 30 dollar. 

Mescos cu e tempo aya, e pais- 
nan miembro cu ta participa 
den e sistema di cuotanan a 
compromete nan mes ayera na 


“sigura cu nan produccion 
lo wordo reduci den e canti- 
dadnan individual pacta” pa 
cumpli plenamente cu e cuota 
rebaha cu 8.05%. 

Pa esaki, cada pais lo mester 
bombea un 14,46% menos cu 
na september pasa, promer 
cu a drenta na vigor e reduc- 
cion di 0,5mbd acorda e luna 
ey y esun di 1,5 mbd di 24 di 
october, ya cu e ministernan 
a tuma como base e produc- 
cion real di september, di 
29,04 mbd, pa haci nan cal- 
culonan. 

E rebaho di ayera a supera e 
expectativanan di mercado, cu 
tabata spera un reduccion di 2 
mbd como maximo. 

Di otro banda, Moscu a manda 
pa e reunion aki un delegacion 
di nivel halto, encabeza pa e vice 
promer minister Igor Sechin, cu 
a anuncia eynan cu e prijsnan 
abou di crudo a provoca un de- 
censo di e exportacionnan di e 
petroleranan ruso di alrededor 
di 320 mil bd. 

Azerbaiyan, di su banda, a 
priminti cu nan lo retira for di 


mercado otro 300 mil bd cu 
lo cual e mensahe a sali for di 
ciudad di Oran, cu e suministro- 
nan mundial lo cay alrededor 
di 2,82 mbd, es decir, cerca di 
3,25%. 

“E impacto di e caida grave di e 
economia global a conduci na 
un destruccion di e demanda 
(petrolero) cu e resultado di 
un presion na cahada sin prec- 
edente riba e prijsnan cu a cay 
mas cu 90 dollar pa baro desde 
cuminsamento di juli 2008”, 
ministernan di OPEP a destaca 
den nan declaracion final. 

Nan ta adverti ademas riba e 
riesgo cu e prijsnan sigui cay y 
menaza e inversionnan rekeri 
pa garantiza e seguridad ener- 
getico a medio y largo plazo. 
President actual di OPEP y 
minister di Energia di Algeria, 
Chakib Jelil, no a descarta e 
posibilidad cu e recorte record 
pacta ayera lo por resulta in- 
suficiente, ya cu ta spera un 
caida di e demanda mundial di 
petroleo den e proximo dos tri- 
mesternan cuyo profundidad lo 
depende di factornan incierto, 


manera e evolucion economico 
y e clima. 

“Nos ta den un situacion di hopi 
deterioro.. .Nos ta dispuesto na 
aplica otro reduccionnan si ta 
necesario”, Jelil a bisa den un 
rueda di prensa despues di e 
reunion extraordinario. 
Presidente saliente di e orga- 
nizacion a declina di comenta si 
e tabata satisfecho cu e aporte 
di Rusia y Azerbaiyan, pero a 
expresa su deseo cu e paisnan 
no OPEP contribui tanto como 
e paisnan di OPEP na e esfuerzo 
di baha e oferta, en bes di limita 
na beneficia di e impacto cu e 
prijsnan logra pa e recorte di 
e grupo. 

E ministernan a confirma cu e 
minister di Petroleo di Angola, 
Jose Maria Botelho de Vascon- 
celos, lo asumi e proximo aña e 
presidencia rotativo di e orga- 
nizacion. 

Esaki tabata e ultimo conferen- 
cia di OPEP den cual Indonesia 
a participa, pais cu ta bandona 
e organizacion dor di a bira un 
importador neto di petroleo. 

A keda aproba 

KLM por cumpra Martinair 

COMISION Europeo a autoriza ayera e compra di e compania 
aereo Hulandes Martinair dor di KLM, cu ta pertenece na e grupo 
Air France-KLM, despues di a constata cu e operacion no lo tin un 
impacto negativo riba competencia. 

Bruselas a cuminsa na september un investigacion profundo riba 
e operacion pasobra e tabata teme cu esaki lo por provoca prob- 
lemanan di competencia den e rutanan entre Amsterdam, di un 
banda, y Corsow y Aruba di otro. 

E examen aki, cu a consisti fundamentalmente den un encuesta 
entre e usuarionan di e aeropuerto di Amsterdam, Schiphol, a 
revela cu e operacion lo tin un impacto limita riba e mercado. 
“Den e caso aki, ami tabata hopi consciente di e necesidad di 
preserva e interesnan di e consumidornan cu ta bula na desti- 
nonan di vacacionnan lehano”, segun e comisario Europeo di 
Competencia, Neelie Kroes. El a agrega cu e investigacion realiza 
den profundidad dor di su servicionan a convence cu e consumi- 
dornan lo sigui tin opcionnan competitivo di servicionan aereo 
despues di e fusion. 

Manera ta conoci KLM ta basa na e aeropuerto Schiphol, pero 
tambe Martinair, cual den actualidad ta controla cu 50% dor di 
KLM y e compania di transporte maritimo y terestre Maersk. 
Flota di pasaheronan di Martinair solamente ta cubri destinonan 
intercontinental. E operacionnan di ambos empresa ta concentra 
principalmente den e rutanan cu ta conecta Amsterdam cu Van- 
couver, Toronto, Miami, La Habana, Punta Cana, Cancun, Corsow 
y Aruba. 

George W. Bush ‘sans rancune’ 

pa zapatazo 



CAS Blanco a laga sa cu ta 
responsabilidad di Husticia 
Iraki pa lanta un caso contra e 
periodista cu a manda su zapa- 
tonan riba presidente George 
W. Bush. E secretaria di Prensa, 
Dana Perino, a bisa cu e manda- 
tario “ta kere cu Irak ta un pais 
soberano, un pais democratico, 
y ta nan mester haci un ‘follow- 


up’ di e hecho aki”. 

E’la agrega cu Bush “no ta sinti 
rencor alguno pa e incidente aki 

.realmente ya e’la supera 

esaki”. E reportero di television 
Muntazer al-Zeidi a logra pa 
manda dos zapato riba Bush, 
prome cu e’la wordo deteni pa 
agentenan di seguridad, duran- 
te un conferencia di prensa cu e 


mandatario Mericano a ofrece 
na Bagdad hunto cu e prome 
ministro Iraki, Nouri al-Maliki. 
Durante su atake riba Bush, al- 
Zeidi a grita: “Esaki ta bo sunchi 
di despedida di e pueblo Iraki, 
cachó!”, un accion a convirti’e 
instantáneamente den un ce- 
lebridad den mundo árabe. 
Durante e conferencia di prensa 


ofreci na Washington, Perino 
ainda tabata tin un blausa na 
su wowo robez, producto di e 
bochincha cu a sigui e incidente 
di e zapatazo. 

E vocero di Cas Blanco tambe a 
bisa cu Bush no tin keho pa loke 
ta e seguridad cu e’la haya na 
Irak. “E presidente ta mes sat- 
isfecho cu semper cu e nivel di 


proteccion cu Servicio Secreto 
a dun’e”. Tabata solamente un 
zapatazo, Perino a bisa. 

Y aunke e’la admiti cu na Irak 
probablemente tin hende cu 
setimentonan contra Merca, 
e’la bisa cu e no ta kere “cu 
un tipo tirando un zapato ta 
representa e sentimento di e 
pueblo Iraki” 


Bush lo informa Obama di plannan di contingencia 

pa un eventual crisis mundial 


GOBIERNO di George W. 
Bush lo duna informacion 
na e presidente elegi, Barack 
Obama, di e plannan di con- 
tingencia cu nan tin prepara 
den caso di crisis pohtico in- 
ternacional. Asina Cas Blanco 
a laga sa ayera. 

“E Conseho di Seguridad Na- 
cional a prepara, den cuadro 
di e transición, varios reunion 
di informacion riba asuntonan 
politico fundamental, cu e 
meta pa e proximo ekipo tin 
datonan riba e situacion”, e 
vocero di Cas Blanco, Gordon 
Johndroe, a declara, y asina 
confirmando informacionnan 
di e portal internet di New York 
Times. 


“Ta trata aki di duna infor- 
macion riba cierto puntonan 
latente na mundo. Nos kier 
pasa nan over, pa asina ya den 
e prome simannan nan tin 
datonan basico pa por tuma 
decision. E ta un lista di posibel 
situacionnan imprevisto, di 
reaccionnan posibel, cu no ta 
ni exhaustivo ni exclusivo ni 
normativo”, Johndroe, vocero 
di Conseho di Seguridad Na- 
cional di Cas Blanco, a splica 
den un comunicado. 

E plannan tabata un recomen- 
dacion di e comisión di inves- 
tigacion di e atentadonan di 
dia 11 di september, segun The 
New York Times. 

E comision a detecta prob- 


lema na momento di traspaso 
di poder entre Bill Clinton y 
George Bush. E informe a haci 
un yamada pa mehoracion di e 
proceso di transicion “ya cu un 
atentado cu consecuencianan 
catastrofico por pasa casi sin 
aviso”. 

E plannan cu a wordo repasa 
ta mira varios scenario di cri- 
sis, manera explosion nuclear 
causa pa Nort Corea, un atake 
informático contra e rednan 
Mericano, un atake terorista 
contra una base Mericano den 
exterior of un aumento di e 
instabilidad na Medio Oriente. 
Asina fuentenan cu tabata tin 
acceso na e documentonan a 
informa e corant. 

Futuro Secretario de Comercio, Bill 
Richardson, ta wordo investiga 


WASHINGTON - Un ‘grand jury’ 
federal ta investiga si e gobernador di 
New México, Bill Richardson, a otorga 
un contrato miyonario na un empresa 
financiero, despues di haya contribu- 
cionnan pa su comisionnan politico. 
Asina e corant The Washington Post a 
laga sa ayera. 

E investigacion ta enfoca riba e pre- 
gunta si e oficina di e gobernador a 
urgi un agencia estatal pa contrata 
CDR Financial Products”, e corant a 
señala. 

E ‘grand jury’ ta spera di por determina 
si e empresa, na un manera no apropia, 
a gana un contrato pa un miyon 400 
mil dolar na trabao pa e estado New 


México, despues di haci contribucion 
na e comisionnan politico di Richard- 
son. 

Varios funcionario di e comisionnan 
politico di Richardson, y bankeronan 
di JP Morgan a testigua den e caso aki, 
na Albuquerque. 

The Washington Post a indica cu e 
investigacion aki ta forma parti di un 
investigacion nacional di practicanan 
di “pago pa hunga” den e mercadonan 
di bono di gobiernonan local. 

De 2003 a 2005, CDR Financial Prod- 
ucts a haci un donacion di 75 mil dolar 
na e comision “Yes we can”, pa paga 
gastonan di e Convencion Nacional 
Democrata tem na 2004. 


E presidente di CDR, David Rubin, 
tambe lo a haci un donacion di 25 mil 
dolar na “Moving America Forward”, 
cu a yuda Richarson cu fondo pa 
registra votadornan Hispano y Indio- 
Mericano. 

Gilbert Gallegos, vocero di Richardson, 
a bisa cu e gobernador “ta consciente 
di e cuestionamento rond di algun 
transaccion financiero na New México 
cu a cuminsa den ultimo zomer”, y a 
agrega cu e gobernador lo coopera cu 
e investigacion. 

E investigacion federal ya tabata an- 
dando ora e presidente elegi, Barack 
Obam, a nomina Richardson pa ocupa 
e opuesto di Secretario di Comercio. 



Bill Richardson 


Tormentanan friu ta cubri 
teritorio di Merca 



UN aire friu a cubri gran parti 
di e teritorio di Merca ayera, 
loke a dificulta circulacion riba 
camindanan di Texas y a tarda 
e restablecimento di suministro 
electrico na New England den 
e di dos dia di un ola di friu sin 
piedad. 

Temperaturanan a baha na -29 
grado celsius (-20 Fahrenheit) y 
te hasta menos den e sabananan 
norteño, y un rafaga di sneu, 
yobida congela, y sneu awá a 
extende for di estado Kansas a 
lo largo di e vaye di Ohio y te 
na Maine. 

Decena di scol a cera na e esta- 
donan di Kentucky y Tennesse 
debi na e camindanan glad, 
mientras cu ekiponan di truck 
tabata basha salo riba e camin- 


danan den oranan di marduga. 
Partinan di Kentucky a registra 
un acumulacion di 45 centime- 
ter di sneu. 

“E situacion ta peligroso”, ta- 
bata comentario di Jodi Shack- 
lette, un operadora di telefon 
di polis estatal di Kentucky, na 
Elizabethtown. “Nos mester a 
atende accidentenan tur ca- 
minda”. 

Polis di norte di Texas a cera 
algun brug riba autopistanan 
cu tabata slip pa motibo di e ijs 
acumula riba nan. 

E temperaturanan mas abao a 
wordo sinti ayera na Minnesota, 
den e pueblo Hibbing, caminda 
e’la yega -36 grado celsius (-32 
Fahrenheit) y na International 
Falls, cu a registra -33 gradoC 


(-28 Fahrenheit). Den e mesun 
estado, na e pueblo St. Cloud 
tabata -31 gradoC (-24 Fahr- 
enheit). 

E ola di friu ayera a yega tambe 
na partinan di zuidwest, man- 
era New México, caminda scol- 
nan a cera, incluyendo esunnan 
di Albuquerque, y den e vaye 
di Ohio. 

Tabata tin alertanan di winter 
den e region central-occidental 
y for di Texas te na New Eng- 
land, caminda companianan di 
electricidad tabata haci esfu- 
erzo pa repara e red publico cu 
a kibra pa e tormenta friu. 

Na New Hampshire, como 
113,000 vivienda y negoshi 
a keda sin servicio electrico 
ayera. 

Despues di un clima agrada- 
bel dialuna na algun punto di 
noordoost, e ola friu a avansa 
cu caida di sneu ayera tardi. 
Temperaturanan a bolbe baha 
na noordoost. 

E clima friu tambe a yega na 
sur di California, caminda pro- 
nosticonan di tempo a anuncia 
un bahada di temperatura di 3 
grado celsuis pa awe tardi 


Gran Bretania ta 
retira di Irak na 
mei 2009 



Nuri al-Maliki, prome ministro Iraki, den conferencia di prensa 
conhunto cu Brown 


E mision di Gran Bretania na Irak lo yega na un fin pa mas tarda dia 
31 di mei 2009. Asina e prome ministro Britanico, Gordon Brown, 
a informa durante su bishita imprevisto na e capital Iraki. 

Brown a anuncia e retiro definitivo den un rueda di prensa hunto 
cu e prome ministro Iraqui, Nuri al-Maliki, y a bisa cu e lo duna 
mas detaye na Parlamento Britanico mañan. 

E prome ministro tambe a pidi liberacion incondicional di cinco 
britanico cu ta cera na Irak desde 2007. 

Brown a difundi e anuncio despues cu noticianan a aparece riba 
un resolucion di gobierno Iraki cu ta solicita retiro di tur militar, 
cu no ta Mericano, pa fin di juli. 

Gran Bretania ta e di dos contribuidor mas grandi na e coalición 
militar internacional na Irak, despues di Merca. Como 4.000 
soldad Británico ta na Irak awor, mayoria di nan den e parti sur 

Denuncia contra Chávez pa violacion 

di derecho di preso 


Un grupo di abogado a presenta un 
denuncia contra presidente Hugo 
Chávez na Corte Penal Internacional 
(CPI) acusando esaki di presunto deli- 
tonan contra humanidad pa violacion 
di derechonan humano di e presonan 
politico y personal na Venezuela. 

E representante di e presonan, Hermán 
Escarrá, a splica cu e denuncia “ta basa 
riba articulo 7 di e Tratado di Roma, cu 
ta papia di crimen contra humanidad 
pa no respeta derechonan humano”. 
E’la mustra cu e articulo aki ta “describi 
como delito contra humanidad, ora tin 
un maneho di estado - no por ta un caso 
particular - dirigi na haci detencionnan 
ilegitimo, na haci retencion di orden 
fisico, violando e norma internacional 
di derechonan humano”. 

Na vigor desde juli 2002, e Tratado di 
Roma ta regla e funcionamento di CPI 
cu, cu sede na Den Haag, ta e prome 
organismo hudicial internacional 
di caracter permanente, encarga pa 
persigui y condena e crimennan mas 


grave, cometi pa individuonan, contra 
Derecho Internacional. 

Escarrá a specifica cu e presonan ta re- 
teni den prison excediendo e plazonan 
legal di encarcelamento preventivo y cu 
nan ta preso pa entre 4 y 6 aña, mien- 
tras cu ley Venezolano ta stipula cu e 
tempo di prison sperando un huicio no 
por ta mas cu dos aña. 

“E Codigo Organico Procesal Penal ta 
regula e plazo, pero lamentablemente 
esaki no ta wordo cumpli, mescos cu 
Constitución, cu tampoco ta worde 
cumpli”, e hurista a indica, y a denun- 
cia cu “na Venezuela tin un dictadura 
camufla”. 

E abogado a bisa cu e ta representa “38 
preso politico y di antoho presidencial 
of presonan personal”, cu ta esnan cu 
ta deteni a peticion di e presidente 
Venezolano pa motibonan di indole 
personal. 

Como ehempel e’la trece e caso di e 
“hoben empresario Gustavo Arraiz, cu 
a wordo deteni pa un supuesto relacion 


cu e yiu muher di presidente Chávez, 
mientras esaki no tabata berdad”. 
“Asina mes, nan a habri un expediente 
penal p’e, a encarcel’e y a persigui su 
famia”, e representante di presonan a 
denuncia. 

Cu e denuncia cu nos ta presenta “nos 
ta cuminsa e tramite pa habri un caso 
contra presidente Chávez”, Escarrá a 
bisa, y a bisa tambe cu e no ta na altura 
di e tempo cu e fiscalnan di CPI mester 
pa analisa su demanda y dicidi si nan 
ta habri, of no, un investigacion contra 
e presidente Venezolano. 

E hurista tambe a recorda cu “tin tres 
forma pa acerca e corte aki: via un 
Estado, via e Conseho di Seguridad di 
Nacionnan Uni, of directamente via e 
victimanan, poniendo e hechonan di 
importancia dilanti e fiscal”, cu ta e 
procedura cu ta wordo sigui cu presen- 
tacion di e demanda aki. 

CPI nunca ta comenta riba e denunci- 
anan cu ta wordo haci cerca su fiscal- 
nan, cu solamente ta comenta riba e 



demandanan cu, despues di studia e 
caso, nan ta dicidi di admiti pa cuminsa 
un investigacion di nan mes. 


Time ta nombra Barack Obama 

‘Persona di Aña’ 



E presidente elegi Barack 
Obama a gana otro competen- 
cia: esun di “Persona di Aña” di 
e revista Time pa 2008. 

New York - Como finalistanan 
e revista a nombra e secretario 
di Tesoro, Henry Paulson, e 
presidente di Francia, Nicolas 
Sarkozy, e gobernadora Sarah 
Palin y e director Chines Zhang 


Yimou. 

Aña pasa e ganador tabata e 
prome ministro Ruso Vladimir 
Putin. Ganadornan prome cu 
esey a inclui e cantante di U2, 
Bono; presidente George W. 
Bush y e director ehecutivo y 
fundador di Amazon.com, Jeff 
Bezos. 

“Club di 100 Dakota”; un iniciativa nobo pa 

comunidad di Dakota 


DIALUNA anochi na Centro 
di Bario y Deporte Dakota, bao 
di un maneho nobo a presenta 
un iniciativa cu ta resorta bao 
di e number di “Club di 100 
Dakota”. Presidente di CBD 
Dakota, sr. Ernesto (Neto) Zara 
a habri e anochi aki y a duna 
splicacion n’esnan presente to- 
cante e proyecto nobo aki. 
Tambe sr. Raoul Gravenstein di 
Departamento di Asunto Social 
y alabes miembro di directiva 
di CBD Dakota a splica den su 
presentacion cu e “Club di 100 
Dakota” aki ta encera cu cada 
miembro ta duna un aporte 
anual di 100 florin. 

Cu e rendimento di e contribu- 
cion aki ta inverti den diferente 
proyecto pa hoben di Dakota. 
Asina por ehemplo lo yuda cum- 
pra kedsnan di futbol p’esnan 
di menos recurso den team di 
futbal di Dakota. 

E bario di Dakota ta enfrentan- 
do temponan hopi dificil. Hopi 
di esaki ta debi n’e publicidad 
negativo den nos comunidad. 
Esaki tin p.e. como consecuen- 
cia cu no ta facil pa haya spon- 
ser pa teamnan di Dakota. E 
situacion den e bario ya no ta 
manera antes. Sinembargo Da- 
kota ta un bario cu a produci pa 
hopi aña hendenan ehemplar 
y talentoso den comunidad di 


Aruba. 

E proyecto aki ta un proyecto 
di mehoracion di imagen di 
Dakota, den cual e prome paso 
a wordo tuma pa stimula ha- 
bitantenan pa haci uso di nan 
potencial y crece como bario. 
Pa logra esaki a scoge 3 persona 
clave den e bario di Dakota 
den nomber di sra. Belen Kock- 
Marchena, sr. Jauncho Kock 
y e hoben Lydrick Solognier. 
Di e personannan aki a wordo 
traha posters cu lo wordo aloca 
na diferente sitio den Dakota y 
alrededor. E anochi aki nan tres 
a ricibi e prome tres posternan 
oficial y asina a wordo gradici 
pa nan coolaboracion. 

Sra. Belen Kock Marchena a 
dedica gran parti di su bida na 
educion di muchanan como 
maestro na Pius X School na 
Dakota. Aworaki e ta escritoria 
di poema y ta gozando di su 
pensioen bon mereci. Durante 
e anochi aki el a duna di conoce 
cu maske cu el a wordo treci 
Dakota dor di su casa sr. Dolfi 
Kock cu ta Dakotero del alma, 
e ta sinti su mes feliz di ta biba 
den Dakota ya pa mas cu 40 
aña caba y ta sinti su mes Da- 
kotero. 

Sr. Juancho Kock t’e gran Tum- 
bero di Aruba. Sr. Juancho Kock 


a sa di alegra hopi di nos cu su 
gran musica y awe ta spera cu 
por tin mas union den e bario 
di Dakota. 

E hoben Lydrick Solognier di 
apenas 14 aña ya caba ta goza 
di hopi reconocimento di su 
talento musical. Su mensahe 
pa nos hobennan tambe ta pa 
pone skol na prome lugar y su 
acaso bo tin un hobby pa bo 
practica esaki 100%. Lydrick ta 
un Dakotero cu dia 31 di decem- 
ber proximo lo ta dunando un 
presentacion pa nos Mahestad 
Beatrix na Hulanda. 

Den e publico di dialuna anochi 
por a conta cu e prensencia 
di hopi persona ehemplar di 
nos comunidad cu tin Dakota 
na curazon y cu tambe a bira 
miembro di “Club di 100 Da- 
kota”. 

Sr. Neto Zara a finalisa e anochi 
cu e mensahe y deseo di mira 
“Club di 100 Dakota” bira algo 
grandi y cu hopi nificacion p’e 
bario di Dakota. 

Pa mas informacion encuanto 
e “Club di 100 Dakota “por 
tuma contacto cu sr. Raoul Gra- 
venstein na Departamento di 
Asunto Social, team di districto 
Oranjestad telefon : 583-8182 
of cu Centro di Bario y Deporte 
Dakota. 



































































































































16 | Diahuebs 18 di December 2008 AWEMainto 

Deporte 


S.V. Volvox recientemente tabatin nan cena di Pasco 




E organisacion deportivo 2008. Tabata un anochi masha 
S.V.Volvox a celebra reciente- ameno mes caminda e miem- 
mente su cena di Pasco pa aña bronan y nan invitadonan por 



a bin hunto y asina celebra y 
repasa loke e aña 2008 a nifica 
pa nan. 

E anochi mes a bay masha alegre 
mes. E catering tabata den man 
di e koki Pierre y compania. Por 
cierto un dushi plato mes. 

E anochi mes a ser bon anima pa 
e miniteca “ Twister”. Tambe e 
anochi aki a ser eligi e hungador 
y hungadora pa S.V.Volvox pa 


2008. 

E dama ganadora a resulta un 
biaha mas Eleen Rasmijn y den 
categoria cabayeros, e hoben 
prospecto, Wilmar Baarh a 
resulta e ganador.Y tambe man- 
era a bira tradicion Noti Mail a 
eligi e best dress p’e anochi aki 
, kendenan a resulta e Andrea 
Kelly y Reuben Krozendijk. 
Riba e potretnan por mira con 


dushi e miembro di S.V.Volvox 
a pasa y tambe por admira e 
ganadornan di e anochi aki. 
Un danki na tur esnan cu a 
coopera cu S.V.Volvox den 2008 
, prinipalmente nan sponser 
American Home Assurance. Di 
awor caba S.V.Volvox ta par- 
ticipa cu na maart 2009 nan ta 
na caminda pa celebra nan 30 
aña di existencia. 


Ultimo a yega Aruba nos prospecto atleta di BMX Bike Cross, Ishwar Martijn. 



DESPUES cu a sigui cu entre- 
namento intensivo di 2 luna 
na UCI World Cycling Centre 
na Aigle, Zwitserland, a yega 
Aruba, Ishwar Martijn.Ishwar 


su training schedule tabata 
consisti di dialuna pa diabierna 
di 9:00 pa 2:00 y di 2:00 pa 
5:00. Diasabra mainta di 9:00 
pa 12:00 y diadomingo atardi 


di 2:00 pa 5:00.Eynan Ishwar 
Martijn a wordo guia pa cu su 
nutricion cu ta consisti di hopi 
berdura y pasta.Ishwar tabata 
forma parti di un total di 10 


coredor di diferente pais cu 
a wordo escogi dor UCI pa a 
tuma e entrenamento intensivo 
aki.Por ultimo Ishwar Martijn 
kier a gradici na tur esnan cu a 


haci e biahe aki posibel p’asina 
enrikese mas den e deporte aki 
y alabes por prepara su mes p’e 
siguinte campeonatonan inter- 
nacional den 2009. 

Jennifer Piter ta gana medaya di Plata den Primera 
Copa Santo Domingo den Hisamento di Peso na 

Republica Dominicana. 


DEN fin di siman cu a pasa, pa 
ser exacto dianan 10 pa 15 di 
december 2008 a tuma lugar 
na ciudad di Santo Domingo, 
Republica Dominicana e Pri- 
mera Copa Santo Domingo di 
hisamento di peso, na unda 
Aruba a participa cu un del- 
egacion chikito cu ta consisiti 
di atletanan Jennifer Piter den 
categoria di 63kg y Reginald 
Henriquez den categoria di 
69kg, Hugo Themen como 
Coach y referee. 

Paisnan cu a participa n’e com- 
petencia internacional aki ta- 
bata: Aruba, Haiti, Guatemala, 
Puerto Rico, Thailandia y Re- 
publica Dominicana mes. Dia- 
huebs pa 4:00 di atardi a tuma 
lugar e apertura di Copa Santo 
Domingo. Presente tabata sr. 
Felipe Payano Secretario di 
Deporte di Republica Domini- 
cana kende a duna un speech 
y a desea tur e pais y atletanan 


presente hopi exito. 

Tambe a hiba palabra sr. Luis 
Mejia Presidente di Comite 
Olimpico di Republica Domini- 
cana. Na final tabatin show y 
baile cultural. 

Diabierna den categoria di 
damas, nos prome hisador cu 
ta Jennifer Piter cu a bay bon 
prepara a hisa den categoria 
di 63kg ta logra snatch 45kg, 
clean & jerk 58kg y ta pa un 
total di 103kg. Cu e hisada 
aki Jennifer ta logra gana tres 
medaya di plata pa pais Aruba, 
prome lugar a bay pa Republica 
Dominicana y di tres lugar a bay 
pa Puerto Rico. 

Diasabra a toca turno na Reg- 
gie Henriquez kende tabatin 
4 hisador den su categoria ta 
logra snatch 62kg, clean & jerk 
70kg pa un total di 132kg. Reg- 
gie ta logra kibra record hubenil 
di Aruba cu 2kg. Cu e total aki 
Reggie ta termina na di 4 lugar. 


Prome lugar a bay pa Republica 
Dominicana, na di dos lugar pa 
Guatemala y na di tres lugar a 
bay pa Puerto Rico. 

Trofeonan a bay pa paisnan cu 
mihor puntuacion na di prome 
lugar Republica Dominicana, 
na di dos lugar a bay pa Gua- 
temala y di tres lugar a bay 
pa Puerto Rico. Tambe den e 
competencia aki Hugo The- 
men a fungi como Presidente 
di Hurado p’esnan cu a para 
referee y na final di competen- 
cia Hugo mester a firma tur e 
referee card nan. 

Aruba Amateur Weightlifting 
Association ta gradici Lotto pa 
Deporte, Subsidie Comissie 
cu a haci e biahe posibel y ta 
felicita e atletanan: Jennifer 
Piter y Reggie Henriquez cu 
nan logronan y Hugo Themen 
cu a fungi como Presidente di 
Hurado internacional. 

Technologia 


Holoshi ‘all in one’ 



CONOCE e holoshi Thanko MP4.E ta un holoshi cu un 
screen di 1.8”, 160x128 pixels na color. E tin un reproductor 
multimedia cu ta wanta e formatnan MP3, WMA, AVI, JPEG. 
Tambe e ta un video camara cu resolucion 352x288 pixels y 
ta igualmente un camara cu resolucion 640x480 pixels. E tin 
un mini USB port, como tambe un speaker incorpora y e tin 
un memoria interno di 4GB. 

E tin un bateria pa 3.5 ora di musica, pero lamentablemente te 
na e momentonan aki e ta disponibel solamente na Hapon. 

Consumidornan kier 
tecnologia berde 

SEGUN un rapport nobo cu a wordo emiti dor di Asociacion 
di Electronica (CEA) di consumo, e consumidornan kier apara- 
tonan electronico ambientalmente amigabel. Inclusive nan ta 
dispuesto pa paga mas pa nan. 

Basa riba un encuesta di 960 adulto cu a tuma lugar na septem- 
ber, e estudio a haya cu mayoria di e consumidornan ainda ta 
pone riba nan prioridadnan di compra e prijs y e funcionnan 
di e asuntonan berde, pero e tema riba ambiente ta tumando 
un rol preponderante. Por ehempel, 89% di e hefenan di hogar 
kier un television eficiente pa cu energia, pero solamente 53% 
(keto bay mayoria) lo paga extra pa loke CEA ta describi como 
“atributonan berde”. 

Pero e falta di identificadornan clario ta confundi e consu- 
midornan. Segun CEA, “e consumidornan ta desea un forma 
facil pa determina si un producto ta cumpli cu e standarnan 
ambienta, manera logonan y descripcionnan impreso riba e 
empakenan di e productonan. Esaki ta, de fact, e logo Energy 
Star, pero solamente ta considera un tema ambiental: consumo 
di energia”. 

UN pregunta imposibel pa responde ta relaciona cu e exacti- 
tud y honestidad di e respuestanan di e personanan. Un cos 
ta bisa cu ta inverti un poco mas pa un HDTV ambientamente 
amigabel. Otro cos ta cumpra esaki ora tin dos diferente prijs 
y un presupuesto familiar limita. 


Windows Mobile y Symbian ta haya StreetView 

Google a pone StreetView na disposicion di 
Windows Mobile y dispositivonan Symbian S60 



STREETVIEW ta ofrece e usuarionan e facilidad 
pa mehora Google Maps standard cu 360 grado 
y bistanan navegabel di potretnan na ubicacion- 
nan selecciona. Te awor e software Google Maps 
Mobile tabatin soporte solamente pa e funcion 
di un nimber selecto di mobilnan, incluyendo 
e T-Mobile, G1 y iPhone di Apple. Sin embargo 
e version nobo, Google Maps Mobile 2.3, tin 


soporte extendi pa un gama amplio di aparato- 
nan mobil.E version nobo di e software tambe ta 
inclui e facilidad di consulta adresnan na pia y na 
stuur como tambe lesa revisionnan di un lugar di 
interes di e adresnan cu e persona ta buscando. 
Google tambe a revela den su blog Movil cu a 
“mehora e uso completo di e interfaz pa haci cu e 
aplicacion responde mihor y cu un mihor uso”. 


Google ta sigui apoya neutral dad di internet 


GOOGLE Inc. a nenga ayera di 
a cambia su posicion riba e tema 
di neutralidad di internet y a 
rechaza un articulo di The Wall 
Street Journal riba e asunto, 
calificando esaki di confuso. 
Citando fuentenan no identi- 
fica, e corat a bisa cu Google 
a bin ta den conversacionnan 
cu companianan importante 
di cable y telefon caminda cu 
nan lo ta ofreciendonan un 
trato preferencial pa transito 
informatico for di y pa nan web- 
sitenan, segun AP a informa. 
Esey lo ta den conflicto cu e 
principio di neutralidad di in- 
ternet, bou cual e proveedornan 
mester duna e mesun trata- 
mento na e trafico di cualkier 
caminda. 

Comision Federal di Comu- 
nicacionnan (FCC) a expresa 
su apoyo na e principio y pre- 


viamente e aña aki a sanciona 
Comcast Corp. dor di a tarda 
algun tipo di transferencianan 
di filenan riba internet. Google 
usualmente a bin ta un parti- 
dario activo di neutralidad di 
e red. 

Richard Whitt, abogado di 
Google, a scirbi den un blog 
dialuna cu e raportahe di Wall 
Street Journal ta parse ta basa 
riba un malcomprendemento 
riba e oferta di e compania pa 
pone e asina yama “edge serv- 
ers” den e rednan di proveedor- 
nan di internet. 

E servernan aki ta warda 
contenido di Google solicita 
frecuentemente pa subscrip- 
tornan, manera videonan di 
YouTube. 

Ora e subscriptornan ta solicita 


e contenido ey di Google, e por 
wordo transmiti for di e server- 
nan local en bes di haci’e for di 
e servernan central di Google, 
loke ta reduci e volumen di 
transito den e red y ta acelera e 
tempo di respuesta. 

E sistema ta wordo emplea 
ampliamente pa otro com- 
panianan, manera Akamai 
Technologies Inc. y Limelight 
Networks Inc., cu ta actua como 
“edge servers” riba contrato. No 
ta wordo considera cu e server- 
nan aki ta viola e neutralidad di 
internet. 

“Google ta sigui firmemente 
comprometi cu e principio di 
neutralidad di internet y nos 
lo sigui traha cu autoridad- 
nan specializa den e proximo 
añanan pa mantene internet 
liber y habri”, Whitt a scirbi den 
su blog. 

Nissan ta reduci produccion 
y empleo temporal 


Raquel Korsen (Unit di Cirugia): 
“Empleado di Luna” november 2008 



NISSAN Motor Co. di Hapon lo baha su produccion cu 78 mil 
vehiculo y lo elimina 500 empleonan temporal, segun e compania 
a informa ayera. 

E recortenan lo wordo realiza pa evita un exceso di inventarionan 
mirando e caida den e bentanan mundial di vehiculonan, segun 
Nissan a duna di conoce den un comunicado. 

E empresa automotriz a bisa cu e empleonan lo wordo suprimi 
di januari pa maart proximo. Tambe lo detene temporalmente e 
produccion di autonan y motornan na varios fabrica local for di 
januari. 

Den total, Nissan a baha e produccion cu 225 mil vehiculo den e 
ultimo aña, cu ta representa 16% di nan proyeccion incial pa fab- 
rica 1,388 miyon den e aña fiscal actual cu ta finaliza na maart. 
Otro companianan automotriz Hapones manera Toyota y Suzuki 
a baha tambe nan produccion y empleo temporal. 

Accionnan bursatil di Nissan a perde 4,1% y a baha na 302 Yen 
diaranson, mientras cu e indice Nikkei 225 a cera cu un avance 
modera. 


HUNTA Directiva di Hospital 
Dr. Horacio Oduber a bay di ac- 
uerdo pa nombra señora Raquel 
Korsen como “Empleado di 
Luna” november 2008. Nom- 
bramento di señora Korsen a 
sosode a base di nominacion di 
parti di Zorgmanager Unit Niet 


Snijdend Vleugel II, señor Eric 
Verstappen. 

Señora Korsen ta distingui su 
mes como un empleado cu 
masha hopi dedicacion pa tanto 
su afdeling, e pacientenan cu e 
ta bini den contacto cune y tam- 
be Hospital en general. Raquel 
Korsen no ta bacila pa tuma 
inciativa ora esaki ta necesario 
y ta busca semper solucion pa 
situacionnan cu por surgi den 
su unidad di enfermeria. E 
ta conoci como un empleado 
contento y cariñoso. Ta p’esey 
mes su coleganan ta consider’e 
como “un factor cu ta trece tur 
hende hunto”. 


Durante un agasaho na su 
unidad di enfermeria a haci 
entrega di su certificando di 
aprecio y tambe un vale pa un 
“weekend stay” n’e prestigioso 
hotel Hyatt Regency Aruba 
Resort & Casino. Esaki tabata 
na encargo di dokter Arnoud 
Boesten, Presidente di Hunta 
Directiva di Hospital. Riba e 
foto, señora Raquel Korsen ron- 
dona pa su coleganan y tambe 
dokter Arnoud Boesten, señor 
Eric Verstappen, Wouter van 
Maarseveen, Clustermanager 
y demas coleganan di e unidad. 
Na nomber di Hunta Directiva, 
masha pabien! 


Checkeo di sucu, cholesterol, 
triglycerides y presion na Wit 
Gele Kruis Noord y Savaneta 

WIT Gele Kruis Aruba ta recorda e pueblo di Aruba cu nan 
checkeo p’e pueblo di Aruba ta continua na 2009. Esaki lo tuma 
lugar na oficina di cuido na cas na Noord y Savaneta. Orario ta 
di 3.00-4.30 p.m. Lo controla sucu, cholesterol, triglycerides 
y presion y tambe corta huña di man y pia pagando un suma 
actractivo. 

E dianan na januari 2009 ta diamars dia 6 y 20 y diahuebs dia 8 
y 22. Na februari e dianan ta diamars dia 3 y 17 y diahuebs dia 
5 y 19. 

Ta recomendabel pa no come 2 ora prome cu e checkeo. Pa mas 
informacion yama oficina principal tel: 582-4444 of oficina na 
Noord tel: 587-6010 y oficina na Savaneta tel: 584-7020. 

Wit Gele Kruis ta invita tur persona pa haci uso di e oportunidad 
aki na 2009 p’asina bo persona por mantene un curpa balansa 
y saludabel. 

Tambe Wit Gele Kruis seccion cuido na cas kier manda un danki 
special na prensa y emisoranan p’e bon coperacion pa nos men- 
sahe yega tur persona den e comunidad Arubano. 



MERCANCIAN0B0 

SPECIALPAPASCO&FINDI AÑA 

Avenida MiloJ.Croes 71 
Tel 5822303 
Habri Dialuna pa Diasabra 
Fordi 9am-6pm 

Diabierna 12 di december 2008, 
durante un Show Cultural di- 
lanti di Misa di Savaneta, a 
entrega e premionan na e feliz 
ganadornan di e Accion di Don- 
acion di Comision Mantencion 
di Misa di Savaneta. Esaki a 
sigui despues di un Santo Sac- 
rificio di Misa na honor di La 
Birgen di Guadalupe, cual ta- 
bata masha bon atendi. 
Apresenta Coro “Novi Cantores” 
di Savaneta, Tipico “Yara” di 
Banchi Koolman, Gaita Sen- 
siacionales y Grupo di Betico 
a cera e anochi. Tur ganador 
tabata feliz cu nan premio, 
sigur Sra. Henriette cu a gana 
e prome auto Chevrolet Aveo 
2008, y jufr. Xavi Werleman cu 
a gana e di dos auto Chevrolet 
Spark 2008 di cual nan yabi a 
keda entrega door di Pastoior 
Hercules den presencia di Ann 
Christiaans, representante di 
STERN GM„ tambe famia Iraus- 
quin cu a gana e mueblenan di 
sala, comedor y di kamber. 

E anochi aki tabata bon bishita 
tambe y tur loke tabata na benta 
a caba. 

Ta bai un palabra di gratitud 
na tur esnan cu a participa na e 
Misa y na e show despues, cual 
a resulta un grandioso exito. 
Esaki tabata posibel solamente 
danki na e coro y gruponan 
cu a participa, na tur esnan cu 
a haci donacion di cuminda, 
bolo y articulonan di dorna pa 
Pasco, ademas di tur esnan cu a 
yuda pa drecha e lugar y a traha 
durante e anochi aki. Palabra 
di danki na DOW pa e stage, 
tentnan y baricada, na ELMAR 
pa coriente y spotlights, na 
Mimi Rosel-Koolman como MC 
y na Joy de Cuba pa su sound 
system. Ademas ta desea di 
gradici tur esnan cu a coopera 
cu e Accion di Donacion, en 
particular na Stern GM, AMC 
Unicon, Texas Furniture Store 
N.V., Ezee Brothers, Computer 


City Aruba, SETAR N.V., Inter- 
print, EMCO, Romar Trading, 
Ling & Sons IGA Supercenter, 
S. Chow Supercenter, Marathon 
Video, Cable TV Aruba, Radio 
Bo Guia FM y henter prensa di 
Aruba, De Palm Tours Corpo- 
ration, El Gaucho Restaurant, 
Compra N.V. y Budweiser, y na e 
publico en general cu a coopera 
den e Accion di Collecte y Ac- 
cion di Donacion. Masha danki 
y cu bon Dios bendiciona boso 
generosidad. Tambe ta gradici 
tur miembronan di Comision 
Mantencion di Misa di Savan- 
eta, kendenan a traha masha 


duro durante 2008 cu bista 
riba un 2009 mas duro ainda: 
Karel Nicolaas como Presi- 
dente, Rita Lampe-Jansen como 
vice-presidente, Monica Ras 
como tesorera, y miembronan 
mr. Mariska Koolman, Marcial 
Koolman, Manuel Curiel, Rudy 
de Cuba, Tony Maduro y Bubu 
Ras. Pastoor Hercules ta con- 
sehero y director spiritual. 

Nos ta spera di por conta cu e 
mesun cooperacion den aña 
2009 pa asina nos logra nos 
meta di renoba y drecha nos 
Misa pa su fiesta di 50 aniversa- 
rio dia 5 di september 2009. 


Hunto nos ta logra nos meta 


PASTOORHercules Sambajon 
di Savaneta y Comision Man- 
tencion di Misa Savaneta, ta 
participa lo siguiente na paroki- 
anonan di Savaneta, Pos Chiq- 
uito y vecindario y na pueblo di 
Aruba en general. 


.i ■ 

Clarisca Velasquez di AVP 

Mayornan cu yiu na Colegio Arubano ta sinti mescos cu ta 

Ta castigo pa tin yiu cu 
ta studia bon! 


INVERTI den enseñansa ta 
inverti den futuro di bo pais 
y esey ta contrario na loke 
nos gobierno ta haciendo! 
Ki orguyoso un mayor ta sin- 
ti ora su yiu wordo admiti 
na e scol Colegio Arubano. 
Un scol cu ta cuminsa prepara 
bo yiu pa un estudio avanza 
mañan, sea hoge school of uni- 
versidad pa mañan bo yiu ta 
un profesional pa sirbi su pais. 
Claro como mayor bo sa tambe 
cu un scol asina ta trece gasto 
cune y mi ta kere cu cualkier 
mayor lo ta dispuesto pa paga 
pa estudio di su yiu si e POR! 
Ta deber di cualkier gobi- 
erno pa subsidia tur scol> y 
un scol manera Colegio Ar- 
ubano sigur, cu su bukinan 
pa asina e por sali menos cos- 
toso pa e mayor di e mucha. 
Cu miras riba futuro di nos 


pais y promoviendo enseñansa 
avanza den nos pais. mi no 
por imagina e argumento cu 
gobierno tin pa NO subsidia 
e bukinan di boekenfonds di 
Colegio Arubano mas!!! Gobi- 
erno su deber ta pa promove 
enseñansa pa asina mas hoben 
por bai sigi estudio academico 
y avanza sea na Aruba mes 
of den exterior. Lamentable- 
mente e gobierno aki NO tin 
enseñansa na pecho. E gobi- 
erno aki no ta imagina ki gasto 
e mayor cu tin 2 yiu na Cole- 
gio Arubano lo tin pa paga e 
buki di un solo aña escolar??? 
Ta manera ta castiga e gobi- 
erno aki ta castiga e mayornan 
cu tin yiu cu ta studia bon! 
Ta bobo e gobierno aki kier 
pa pueblo keda cu e no ta 
inverti den enseñnsa???? 
Nos di AVP ta spera cu gobi- 


erno cambia su decision mas 
pronto cu ta posibel y subsidia 
e boekenfonds di Colegio Ar- 
ubano su bukinan bek pa asina 
mayornan por haya alivio 
pa por habri aña un tiki mas 
trankil y cu menos debe paso 
ta fia mester bai fia placa pa 
por paga e suma astronomico 
di e bukinan manera nan ta 
awor! Dimes costo di bida 
a bira sumamente caro cu e 
B.B.O. cu casi no por paga e 
cuentanan di luna corda pa 
paga e suma haltisimo di e 
bukinan di Colegio Arubano. 
Nos ta spera cu gobierno cam- 
bia su decision pronto paso 
hopi mayor no por paga e suma 
halto aki como consecuencia 
cu yiunan tin cu wordu kita di 
Colegio Arubano y mandanan 
otro scol cu no tin cu paga 
tanto placa pa buki! 


HOG cu su cena 
tradicional di pasco 

E aña aki manera ta tradicion, Harley Owners Group 
(HOG) Aruba Chapter lo tene su cena di pasco. 
Esaki lo ta acompaña pa un careda cortico riba nan Harley pa 
despues goza di nan cena na e famoso restaurant “Cooks”. 
E careda y cena aki lo ta diabierna 19 di december 
venidero y ta sali for di Big Twin Aruba Harley David- 
son pa 7’or di anochi. Ya caba tin bastante participante 
cu a inscribi pa no perde nada di e tremendo anochi aki. 
Tur aña HOG Aruba Chapter ta scohe un restaurant difer- 
ente di alta calidad y un tema cu e particpante ta bisti. 

E tema pa tur participante bisti e aña aki lo ta paña preto 
cu blanco. Esaki lo bira un bunita bista pa wak e coredor- 
nan y nan pasahero den mes un color di paña deftig riba 
nan Harley tan gusta. Entre otro lo pasa den cayanan di 
Playa y banda di e zona di hotelnan di Aruba pa habri e apetit. 
Ademas di un dushi cena estilo bufet crioyo na “Cooks” e par- 
ticipantenan lo por “rek” nan pia y kima tur e calorianan riba 
e ritmo di e entrenimento musical “bibo” cu “Cooks” ta ofrece. 

E anochi ameno aki e participantenan lo haya hopi sorpresa 
cu tremendo “door prize” cu lo tin pa gana. Entre otro week- 
end stay, dinners for two, sun set sail y hopi pero hopi mas. 
Si bo tin bo Harley y ainda bo no a inscribi pasa mas pronto cu ta 
posibel na Big Twin Aruba Harley Davidson of jama na 582 8660. 
E ultimo dia di pago pa e tremendo anochi aki lo ta diaheubs 
18 di december te cu 6’or di atardi pues no laganan conta’bo ta 
con bon “nan” a pasa. 

SCHEDULE FORWEEK 51 
DECEMBER 17 - DECEMBER 23 

matinee: saturday and sunday | late show: friday and saturday 




f RE^ NCE - ORANJEST/ > 


SEVEN POUNDS 

daily: 5:00 

matinee: 11:50 


M A S 


PG-13 


FOUR CHRISTMASES 

daily: 4:15 6:00 

matinee: 12:30 2:20 


THE SECRET LIFE OF BEES 

daily: 5:20 7:40 

matinee: 12:40 3:00 


THE DAY THE EARTH STOOD STILL 

daily: 5:15 7:35 9:50 

matinee: 12:35 2:55 late show 


www.thecinemas.aw 


R 


SEX DRIVE 

daily: 

matinee: 


BOLT 

daily: 4:10 

matinee: 12:00 


Vince ^ 
Vaughn 


Reese 

Witherspoon 


PG 


MADAGASCAR2 

daily: 4:05 


SEVmPOUNDS 


AT PASEO HERENCIA 


SEVEN NAMES 


SEVEN POUNDS 

daily: 5.00 

matinee: 11.55 


TWILIGHT 

daily: 4.50 


ONE SECRET 


WILL 

SMITH 


FOUR CHRISTMASES 

daily: 4.25 6.15 

matinee: 12.45 2.35 


THE DAY THE EARTH STOOD STILL 

daily: 5:20 7:40 10:10 

matinee: 12:45 3:05 late show 


BOLT 

daily: 4:15 

matinee: 12:05 


_FOUR 

CHRISTMASES 


R 


BODIES OF LIES 

daily: 

matinee: 


PG 


MADAGASCAR2 

daily: 3:50 5:45 

matinee: 12:00 1:55 


DRIVE-IN 


PG 


November 


NICK & NORAH S INFINATE PLAYLIST 

Thursday: 8:00 Friday: 8:00 & 10:30 

JAMES BOND: QUATUM OF SOLACE 

Saturday: 8:00 & 10:30 Sunday: 8:00 

Fundacion Parlamento Hubenil Aruba 


Clausurando 2008 cu cena di Pasco 




E temporada di mas dushi di 
aña a yega y Fundacion Parla- 
mento Hubenil Aruba no por 
keda sin celebra e periodo tan 
importante aki. 

Diasabra ultimo, dia 13 di 
december 2008 Parlamento 
Hubenil na un forma familiar 
yena cu paz y amor a tene nan 
cena di pasco anual. Esaki a 
tuma lugar na The Grill House 
caminda a hasi uso di e opor- 
tunidad pa anuncia e “Most 
Outstanding Member”di e 
luna di november-december 
cu Raiza Rudge na promer lu- 
gar, na di dos lugar a keda Mi- 
caela Gario, na di tres Jai’rus 
Barry, na di cuater Jean-Dihno 
Trappenberg y na di cinco a 
keda Aldrich Kelly. 

Tambe a anuncia e miembro 


cu mas a resalta den henter e 
aña esta “The Most Outstand- 
ing Member of the Year 2008” 
cu ta Jai’rus Barry cu por 
cierto a logra e titulo aki pa di 
dos aña consecutivo, na di dos 
lugar a keda Raiza Rudge y na 
di tres lugar a keda Micaela 
Gario. 

Mi no por keda sin menciona 
cu riba e anochi aki Parla- 
mento Hubenil a scohe su 
tema pa aña 2009 caminda 
cu a haci un votacion entre e 
miembronan y e tema cu mas 
voto a resulta di ta: Medio Am- 
biente. Pues pa e aña vinidero 
Parlamento Hubenil lo bay 
concentra su mes riba e tema 
aki caminda tur miembro lo 
haci nan maximo esfuerzo 
pa contribui na nos medio 


ambiente den tur forma cu ta 
posibel pa asina cuminsa cu e 
paso di mantencion di nos me- 
dio ambiente y mas principal 
educa nos habitantenan tanto 
grandi como chikito pa cu e 
importancia di mantencion di 
nos medio ambiente. 

Riba e anochi aki e hoben nan 
a wordo entreteni pa Miniteca 
“Twister” caminda nan a baila 
riba diferente tipo di musica 
caminda cu nan a goza nan 
mes. Y por ultimo Fundacion 
Parlamento Hubenil su ex- 
voorzitter esta Jocelyne Croes 
a hasi su despedida final di 
Parlamento Hubenil pa motibo 
di trabao den exterior y alaves 
un persona cu tabata t’ey ya 
caba for di cuminsamento cu 
Parlamento Hubenil a inicia y 


a sostene Parlamento Hubenil 
unda nos a gatia, cana y te 
cu awor nos ta fuertemente 
estableci. 

Di parti di tur miembro di Fun- 
dacion Parlamento Hubenil 
Aruba ta bay nos sincero deseo 


di exito, amor, paz y felicidad 
den exterior y ta recorda cu 
Jocelyne Croes semper lo 
permanece den nos curason 
y semper lo tin un luga warda 
den Fundacion Parlamento 
Hubenil Aruba. 


Olga Zaandam ta subi Mercado 
un biaha mas 

“Sin wak patras” cu 
sosten di UNOCA 

PA cuminsa por bisa cu durante aña 2008 Olga Zaandam tabata 
hopi activo cu stimula lesamento bao di Aruba su muchanan. 
Hopi mucha por a goza di e programa educativo “Drumi Dushi” 
dor di ricibi bishita di un lesado na cas. Hasta por bisa cu e ta 
cuminsa cu bishita di un mucha na cas cu despues ta resulta cu 
primo, prima, ruman of bisiña tambe tabata bin sinta acerca pa 
scucha e storia. 

Pa e muchanan cu no a logra alcansa cu bishita, a brinda e pro- 
grama di lesa na television. 

Pa locual ta trata publicacionnan; e prome di Olga tabata un 
coleccion di poesia na 2002. 

Na 2006 ela laga “Bencho ta dual” y na 2008 “Bencho ta gana 
un bais’. 

Durante 2008 Olga a sigui cana “Sin wak patras” cu e siman aki 
e lo presenta. 

Ritmo y Mas a bautisa nan CD nobo 




DIABIERNA anochi dia 12 
december ultimo a tuma lugar 
den e restaurant Benihana, 
bautismo di e CD nobo di Ritmo 
y Mas titula: "Nos a Yega". 
Madrina tabata Siomara Everon 
y Padrino Ivo Yanez. Pabien na 
Ritmo y Mas y tur clase di éxito 
cu e bunita CD aki, cu ta wordo 
toca caba pa tur radio-emisora 
na Aruba. 


"AMOR ETERNO" 

Su sobrina i sobrinonan Astrid , Rubiela , Julio i Sergio ta 
dedica e poesia aki na nan tanta stima Sra. Calista Geerman- 
Lampe q.e.p.d.'lcha" cu a wordo yama pa Tata Celestial. 

Cada paso firme cu ela pone den bida 
Amor tabata e fuente den su caminda 
su mundo ela crea cu dulzura i alegria 
pa mustra cu lucha i Fe ta su victoria 
un mama ejemplar cu responsabilidad 
pa lanta hunto cu su esposo e realidad 
unda cu tin Amor i Fe nunca tin derota 
pasobra Papa Dios su bendishon logra 
tabata pe e yabi pa conquista e mundo 
unda su curason a demostra su deseo 
Sharine i Edwin tabata su 2 tesoronan 
haya cu ternura i asina a gosa di nan 
su esposo Lucas tabata su fiel Amor 
a dune su puesto di esposa cu honor 
Papa Dios a bin pa busca su yiu stima 
cu a termina su tarea pa bai descansa 
lagando atras pa tur su AMOR ETERNO 

Autor : Omaira I. Rodriguez-Britten 


Exitoso bishita di delegacion di Aruba na EIBTM show Na Barcelona 


ARUBA Tourism Authority 
a ricibi e grato noticia for di 
e organisador nan cu EIBTM 
2008 a kibra record cu mas 
di 3,700 “hosted buyers” esta 
compania nan cu directamente 
ta bende Aruba y otro total di 
8,000 persona “walk ins” cu a 
atende e prestigioso conferen- 
cia internacional aki, cu ta un 
crecimento di 6% compara cu 
e conferencianan di e aña nan 
anterior. 

EIBTM ta e show di MICE 
(Meetings, Incentive, Conven- 
tion Market) di mas grandi den 
e region aki cual gran parti ta 
consisti di e mercado Europa, 
Australia, China, India, Thai- 
land y cual durante ultimo aña 
nan a conta cu un crecimiento 
masha grandi di participante 
nan for di Latinoa America. 

Un biaha mas, Aruba tabata 
presente na e prestigioso show 
aki. E delegacion di Aruba a 
wordo guia pa di Sra. Jerusha 
Rasmijn, Convention Services 
Manager pa Aruba Convention 
acompaña pa Sr. Humphrey 
Vrolijk, Director di ATA Europa, 
Sr. Edison Briesen, Ministro 
di Turismo y miembro na di 


AHATA entre otro Sander Lan- 
geveld di Westin Aruba Resort, 
David de Smit di Aruba Renais- 
sance, Angelo Tromp di De Palm 
Tours Corporation DMS, Rita 
Morozow di Eco Destination 
Management Services y Michel 
van Leeuwen di Red Sail Sports 
DMS. 

E programa a conta cu cita nan 
programa durante tur e dianan 
di conferencia y tambe a duna 3 
“destination presentation” naa 
grupo nan di persona consis- 
tiendo interesa den ricibi mas 
información encuanto Aruba 
como destinacion pa e mercado 
di convencion y incentivo. 

Tawata tin hopi interes i tur 
esnan cu a yega a ricibi infor- 
mación di Aruba cu a inclui 
información y promocion pa 
e proximo SITE International 
Conference cu ta programa pa 
tuma lugar na Aruba na 2009, 
vuelo nan nobo di di COPA y 
vuelo nan charter cu ta andan- 
do y otro nan cu lo bai cuminsa 
durante 2009 for di Europa. 

Adicional di e parti promocio- 
nal di cada pais of compania 
participando na e conferencia, 



tambe a tene varios reunion di 
interes pa e Dignatarionan y 
tambe e Directornan presente 
pa asina evalua e crisis mundial 
cu ta afectando mundo henter 
y cu ta mustra di sigi trece al- 
gun contratiempo pa turismo 
mundial. 

E participantenan a keda su- 
mamente satisfecho cu e resul- 
tadonan di e conferencia y un 
biaha mas, por a sinti e interes 
cu tin pa Aruba y esaki segura- 
mente ta algo positivo pa nos 
isla pa 2009. 

Aruba Bank y WTS a tene un seminario 

informativo na Radisson 




ARUBA Bank conhuntamente cu WTS Tax Consultants a presenta algun orador experto durante un 
seminario cu tabata diseña pa informa y educa clientenan pa loke ta e administracion di un plan di 
penshun como un herment efectivo di planea impuesto. E seminario a recomenda esnan presente 
pa planea un plan di penshun como un manera pa alivia e presion di impuesto y mantene e fluho 
di placa den companianan. WTS y Aruba Bank a invita clientenan pa e seminario interesante sigui 
pa un fiesta di cocktail cual a conta cu e catering experto di e Ekipo Culinario di Radisson Aruba 
Resort Casino & Spa. 




Riba peticion, ta organisa 

Otro nochi di concierto di Pasco na Paseo Herencia 

diadomingo awor 


NA aña 2007, Fundacion Ar- 
ubano di Arte - FUNDARTE, 
den cooperacion cu Paseo 
Herencia, a organiza un Con- 
cierto di Pasco, cu e nomber: 
“ Un Anochi Celestial “. 
Varios coro di Aruba a par- 
ticipa n’e concierto aki, cu a 
yena Paseo Herencia comple- 


tamente. 

Den un esfera solemne, canti- 
canan famoso di Pasco a reso- 
na, treciendo tur presente den 
un ambiente total navideño. 
Tabatin hopi peticion pa haci e 
concierto aki uno tradicional. 
Directiva di Fundacion Aruba- 
no di Arte conhuntamente cu 


gerencia di Paseo Herencia, un 
bez mas ta extende un invita- 
cion na comunidad Arubano, 
pa asisti na: “Un Concierto 
di Pasco “, cu ta tuma lugar 
diadomingo 21 di december 
awor, cuminzando pa 8.00 ‘or 
te cu 10.00 ‘or di anochi. 

N’e concierto di e aña aki, lo 


presentaalguncoroy solistan- 
an hopi conoci y gustá na 
Aruba. 

Bin disfruta cu henter famia di 
un bunita anochi, na unda por 
goza di cancionnan famoso di 
Pasco. 

Lo tin tambe e impresionante 
show di awa, luz y musica. E 


anochi aki ta dedica na Pueblo 
di Aruba y no ta cobra nada pa 
asisti n’esaki. 

Fundacion Arubano di Arte 
- FUNDARTE, ta desea nos 
pueblo, Feliz Dianan di Pasco 
y un Aña Nobo, yena cu Dicha 
y Prosperidad. 

Kiwanis Club of Aruba a celebra 

Cena di pasco cu nos grandinan 


DIADOMINGO 13 di december 2008, Kiwanis Club of Aruba a 
tene nan “Elderly Christmas Party”. Esaki a tuma lugar na Dolce 
Vita Restaurant for di 9’or di mainta te cu 3’or di atardi. Den un 
ambiente hopi dushi nos grandinan a goza di e dia aki. Cu e bon 
musica di sr. Boisy Croes, nos grandinan a baila sin fin. Tambe nos 
grandinan a wordu entreteni door di e actividad cu ta e wega di 
bingo. Na final nos grandinan a ricibi un macuto di pasco a cortesfa 
di Kiwanis Club of Aruba. Kiwanis Club of Aruba ta desea e pueblo 
di Aruba un Bon Pasco y un Felis aña 2009. 

Hoben no ta corda cu el a causa hit and run 

Pero polis ta haya cabei riba windshield di su auto 




DIALUNA atardi, e homber J.C.C. naci na Aruba 
di 19 aña, a bay warda di polis hunto cu su mama 
banda di 5.30 pa haci denuncia di destruccion 
di su auto. 

Na warda e ta bisa polis cu el a bay su anochi 
prome na un restaurant na Playa na un fiesta y ora 


cu el a sali, el a mira cu su auto tabata tur kibra. 
E polis cu a tuma e asistencia a bay tira un control 
riba e auto pa mira kico t’e daño. Pero mirando 
daño riba e auto, polis a mira mesora cu ta trata 
di un accidente y no un destruccion. 

Polis a mira cu e bumper banda drechi, y henter e 
banda drechi, y hasta e windshield tabata destrui. 
Ademas polis a mira cu na entre e wiper y e parti 
abao di e windshield, tabatin cabei preto largo 
pega, cu ta parce cabei di hende. 

Polis a puntre si e tabata envolvi den un accidente, 
el a nenga. Polis a puntre tambe cu el por a causa 
un hit and run, pero el a nenga. 

Por ultimo el a bin bisa cu el a dal algo na altura 
di R.B.T.T. riba Sasakiweg, y esaki a tuma lugar 
entre diadomingo anochi, dia 14 pa dialuna 
madruga dia 15. Mirando su declaracion, polis a 
yama Central di Polis pa mira si por tabatin algun 
raport di hit and run, e ora ei, pero Central no 
tabatin nada. 

Tampoco na poli nan tabata na haltura di algo 
parecido. Departamento di Tecnico di Polis a 
tuma e caso pa sigui cu investigacion. Pero ayera 
nos a mustra caba kende t’e victima di e hit & 
run aki. 


Homber a kibra schuifdeur 
di Central Madereinse 


PRESENCIA di polis a wordo 
pidi diamars mainta pa 8.30 na 
Central Madereinse, unda un 
homber bisti cu camisa berde a 
kibra un schuifdeur y a drenta 
den e negoshi. Polis ta bay y 


den e lugar ta topa cu e homber 
G.S.W, naci na Aruba di 26 
aña, kende tabatin su dede na 
sanger. 

Supuestamente ora cu el a kibra 
e glas, el a corta su man. Polis a 
detene pa destruccion y a hibe 


warda di San Nicolas. Eynan e 
doño tambe a bini y nan a papia 
relaciona di drechamento di e 
porta. Sub Fiscal a laga G.S.W. 
bay cas cu e condicion cu e ta 
cumpli cu drechamento di e 
porta. 


l£fe 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 /560-1403 


“Komprendé mi bon, tur loke mi a papia, ta mi mes wowo a mira, 
Mi mes orea a tende i mi a komprendé tur kos bon kla” 



Job:13 


Sr. Haime Humberto Maduro 

*30-12-1960 f 13-12-2008 
Mihor conoci como: “Haime” of “Spijker” 

Na nomber di su yiunan: 

Ghiannon y Sherlize Maduro Koolman 
Ghialmar Maduro 
Ghiamylane Maduro 
Mama di su yiunan: 

Gina Rasmijn y compañero 

Rumannan: 

Lourdes y Bicente Donata Willems y yiunan 
Maria Maduro y yiu 

Roque y Nanuska Maduro Geerman y yiunan 
Ennith y Robert Sivo Maduro y yiunan 

Ruman di criansa : Ciro Marquez y yiunan 

Subrino y subrinanan: 

Arthur, Rosie, Andrianne, Antony, Andrew, 
Adeline, Gregory, Lloyd, Kayleigh 

Ihanan: 

Jaella Orman y famia, Stephanny Dorothal, 
Jeanrick Arcaya,Alexandra y Alejandra Lubo 
Estrada Alvares 

Suegro y suegra : Sr. Francisco y Sra. Virginia Rasmijn-v/d Biezen. 

Cuñanan: 

Ebby y Edsel Gomes y yiunan 
Jahaira y Kenrick Arcaya y yiunan 
Rosita Rasmijn y Lito Kock y yiunan 

Coleganan di Tierra Del Sol 
Ex coleganan di Arubaanse Wegenbouw 
Aruba Security & Crime Prevention 

Tanta y omonan, primo y primanan, comer y compernan , amigo y 
amiganan, bisiña y conocirnan y demas famianan Maduro, Orman, 
Donata, Geerman, Sivo, Rasmijn, Koolman, Arcaya, Gomes Pieterz, 
Sambo, Quandus, Tromp, Kelly, Gomez, Martha, Martinus, Hodge, 
Bernadina, Filé, Marquez, Martis,Odor, Willems, v/d Biezen, 
Ridderstad, Matos, Van Kleef, Arends. Dorothal, Hoek, Tromp, 
Boekhoudt, Toppenberg, Ras, Trimon, Murray, Dijkhoff 
Marval. 

Disculpa nos si den nos tristeza nos por a lubida un of otro famia. 
Adres pa condolencia: Aurora Funeral Home, Cumana #76 
Dialuna 15-12-2008 
di 7’or pa 9’or di anochi. 

Acto di entiero lo tuma lugar Diahuebs 18-12-2008, for di 2’or pa 
4’or E restonan Mortal lo ta reposa den Misa San Francisco na 
Playa y despues saliendo pa Santana Central Sabana Basora. 

ll’or pa 12.30 e restonan mortal ta reposa na Aurora Funeral Home. 

Lamentablemente nos no por recibi bishita di condolencia na cas. 

Hombeman 
ta tira riba 
turtuga cu 
harpun 

POLIS Maritimo diamars mer- 
dia pa 2’or a wordo manda na 
Barcadera, unda a bin informa- 
cion cu lo tin hende ta tira riba 
turtuga. Ora cu polis a yega n’e 
lugar, nan ta topa cu e homber- 
nan G.G. di 20 y A.T di 18 aña. 
Nan ta bisa polis cu nan mes a 
yama polis, como cu nan a mira 
hende ta tira turtuga. 

Polis no a confia e asunto, mi- 
rando cu supuestamente nan 
mes tabata esnan cu tabata tira 
riba turtuga, y a bay busca den 
e mangelnan. Eynan polis a topa 
cu un turtuga morto y tambe un 
harpun. Polis a confisca harpun 
y a duna nan un boet. 

Homber cu 
no tin lugar 
pa drumi a 
drenta sede 
diPPA 


PRESENCIA di polis awordo 
pidi diamars mainta pa 10.20 
na sede di PPA, unda e lider 
di PPA Benny Nisbet a yega y 
a topa cu un homber drumi 
den e sede. E polis cu a bay pa 
asistencia a nota cu ta trata di 
e homber Cacalaca, J.L. di 25 
aña, kende tabata bon drumi. 
Polis a lante y a puntre kico e 
ta haci eyden. 

E1 a bisa polis cu e no tin lugar 
di drumi, pesey el a kibra e 
sede di PPA p’e drenta paden. 
Polis a cual’e y a core for di e 
sitio. 



noticia@awemamta.com 


Tel: 583-1400 
FaX: 583-1444 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


ALLIN ONE 
G.S. & E. N.V 

Ta participa fayecimento inespera di: 










Sr. HAIME H. MADURO 

Na bida tata di subrinonan di nos propietarionan 
nos ta manda nos sincero palabra di condolencia 
na su yiunan y demas famia. 

Alaves nos ta participa cu Diahuebs 18-12-2008 
Nos lo ta cera henter dia pa motibo di entiero. 







Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857 / 560-1403 


Señor ta mi wardador, mi n’tin falta di nada; 
den cunucu di yerba bérdé. E ta pone mi sosegá. 

E ta hiba mi na awa trankil,pa mi bolbe haña forsa” 

SALMO: 23 

A fayecido cristianamente: 



Jacobo Peña 

*11-10-1947 f 16-12-2008. 

Na nomber di su yiunan : Robert y Helen Peña 
Rudolf y Herlein Peña 
Ruthmila Peña. 

Nietonan y nietanan 

Rumannan : Elsa Peña y Bruno 

Aida Kock y Rudy 
Jolanda Peña y Eddy. 

Mama di su yiunan: Rita Webb 

Primo y primanan 
Sobrino y sobrinanan 

Famia : Peña, Croes, Wever, Webb, Kock, Thiel, Leest, 

Werleman Liesdek, Geerman, Thielman. 

Acto di entiero io tuma lugar Diabierna 19-12-2008, na Aurora 
Funeral Home, pa 12 di merdia y despues saliendo pa Santana 
Catolico na Santa Cruz. 

E respons ta cuminza 2.30 atardi na Aurora Funeral Home, oficia pa e 
Pader Jairo Maduro. 

Nos ta pidi nos disculpa si den nos tritesa nos por a lubida un of otro 
famia. 

Despues di entiero nos no ta ricibi bishita di condolencia na cas. 


Mememomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

GRADICIMENTO / INVITATION 

Cu gratitud grandi na nos famia, nos hendenan cu a compana 
nos na ora di enfermedad, fayecimento y entiero di nos mman 
stima: 


Marcolino Lo 

Un danki special na dr. Cabenda y dr. E.Falconi, Dr.K.Kely, Dr. 
Quijada y Dr. Garcia 

danki na Osrick Toppenberg , Pastoor Estanislau, Theo 
Zievinger, na personal di Medio Care, Shirley, Rene, Leon 
Sylvia, Dino, Mireida, Natalee, Catherina, Judith , personal di 
tweede verdieping Xiomara, Maria, Iris, Susan, Amelia y 
Elaine, Un danki na tur cu a manda telegram y yamadanan. 
Alavez nos invita pa tres santo sacrificio di misa: 

Diabierna 19 di december 2008 pa 5'or di mainta 
Diasabra 20 di december 2008 y 
Dia domingo 21 di december 2008 tur dos na misa San 
Francisco na Playa pa 7’or di anochi. 

Presencia di nos hendenan ta altamente aprecia. 

Na nomber di su yiunan y rumannan Lo y demas famia 




Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

Gradicimento / Invitacion 

Den es forma aki nos esposo, yiunan y rumannan kier a gradici tur 
esnan cu a compaña nos na e momento di fayecimento inespera y 
entiero di nos defunto stima: 



Calista" Icha" Geerman-Lampe 

Gradicimento na esnan cu a manda flor, krans, telegram y yamadanan 
telefonico.Na pastoornan Mariano, Jairo y Daniel pa e bunita 
ceremonia durante su despedida. Na Dr. Anaya, Dr. v. Leeuwen, Dr. 
Mungra, na personal di Eerste Hulp y Medium Care Na tur famia, 
bisiñanan, y conocir cu a duna nos nan sosten na momentonan dificil. 
Danki pa boso atencion y cariño cu tabata un gran consuelo den nos 
tristeza. 

Alavez nos invita pa tres santo sacrificio di misa ariba sigiente 
dianan: 

Diahuebs 18 di december 2008 
Diabierna 19 di december 2008 

Diasabra 20 di december 2008 tur pa 5'or di mainta na Misa Santa 
Filomena na Paradera y na Misa Virgen di Fatima na Dakota 
Diadomingo 21 di december 2008 pa 6'or di atartdi lo tin un rosario na 
cas Rooi Afo 70 pa descanso di su alma 
Boso presencia ta altamente aprecia. 

Na nomber di Lucas, Sharine , Erwin y demas famia 

Pa Stimaruba 

Mudamento di waf pa Barcadera lo trese 
destruccion di bida marino 


PRACTICAMENTE tur in- 

stancia na Aruba, cu excepcion 
di Gobierno y esnan den Parla- 
mento cu ta sostene Gobierno 
tin preocupacion pa loke ta 
trata e proyecto di waf. Un di e 
instancianan aki ta Stimaruba 
cu ta kere cu e mudamento pa 
Barcadera lo bay causa daño na 
e bida marino. 

Olinda Rasmijn a bisa cu sem- 
per e tabatin un molester ora 
ta tende cu e waf di container 


ta bay pa Barcadera, pasobra lo 
mester bay kibra e rif of hanch’e 
y pa haci esaki seguramente 
lo usa dinamita. Ora manda 
dinamita bou di tera e ta kibra 
masha hopi y esaki ta trese ero- 
sion. Esey ta encera cu no ta 
solamente e pida cu kier kibra 
lo kibra, pero e ta bira mucho 
mas grandi dor cu e rifnan ta 
pega un den otro. 

Segun Olinda Rasmijn esaki 
ta lugarnan unda piscanan ta 


come, biba y neishi. Y lamen- 
tablemente ya caba durante e 
ultimo horcan cu a pasa cerca 
di Aruba hopi di nos rifnan a 
kibra y ningun hende ta papia di 
esey pasobra e ta bay riba nivel 
internacional. 

Pa loke ta e desaroyo di hotel, 
Olinda Rasmijn a recorda cu 
10 meter ta di nos, es decir, tur 
hende por sinta, lanta entre 
otro. Esey kiermen cu mester 


kita 10 meter y despues ta bin 
e hotel. “Ami ta kere cu e hotel 
aki, aunke den laira e ta, e ta un 
soño cu realidad e no lo bira”. 
E ta considera cu na Aruba tin 
demasiado hotel, shopping 
center y casino. E ta prefera cu 
e waf keda manera cu e ta na 
e momentonan aki y tambe lo 
por dreche cu mata, lugarnan 
di sinta, pero no kite for di su 
lugar, sino tin cu haci destruc- 
cion otro parti. 


I\iristanan crucero no 
kier yega na un isla 
completamente 
desaroya 

Nan kier wak un isla manera e ta 

Jairo Arends ta secretario di sindicato UPA y trahador di Astec. 
Den entrevista cune el a bisa cu si acaso e contract wordo kibra 
nan lo wordo manda pa APA, pero APA mes, segun gobierno ta 
bisa, ta bay break even, e pregunta ta bin ta kico lo para cu e tra- 
hadornan di Astec, con lo haci pa paganan. E ta bisa cu si hasta 
pa gobierno ta dificil pa paga e securitynan ta con e lo ta pa paga 
tur e empleadonan di Astec. 

Den pasado el a yega di traha como tour guide den pasado y 
e ta puntra ta pakico kier desaroya waf di Oranjestad den uno 
turistico siendo cu turistanan tabata bise cu e lugar ta bunita, cu 
hopi biaha e hendenan ta tuma un crucero den Caribe pa conoce 
e islanan manera nan ta, cu nan no ta interesa den wak un isla cu 
ta completamente desaroya manera Merca por ehempel. 

Jairo Arends ta bisa cu en bes di inverti placa den cambia waf di 
Oranjestad completamente, inverti esaki den trece cruceronan cu 
hendenan cu ta gasta y no esunnan semi all inclusive cu ta loke 
ta biniendo awor aki. 


Durante un evento 
di gala, lo premia 
e atletanan cu a 
destaca na 2008 

MANERA ya ta conoci e aña aki atrobe Comision Premio Sim- 
plemente Deporte ta tene su evento di gala dia 28 di december 
proximo na Westin Resort, na unda lo premia e atletanan cu a 
destaca den aña 2008 y tambe lo saca e atleta di aña. 

Pa tal motibo Comision Premio Simplemente Deporte ta avisa 
tur federacion cu a entrega nomber di atleta como nominado p’e 
premio aki pa por fabor pasa na oficina di Aruba Sport Unie na 
Sta. Cruz pa busca nan carchi di invitacion. 

E federacionnan mes lo mester percura p’e invitacion yega n’e 
nominadonan. 

For di aki Comision Premio Simplemente Deporte ta desea henter 
pueblo di Aruba feliz dianan di fiesta. 



Resultado di Loteri 


LDITDCATOCH 

6061 

4175 

2687 


ZUfiC 
7077 Aries 



BIGFOJR 

4484 


SUPBlFajR 

1756 


LDnDPA Dff’CRTE 03-06-09-26-29 


Letter :J 
Joker: 24 


□ARIO 

4643 

2433 

6845 


CCRSCW 

4755 

5929 

5775 


Servicio pa Comunidad 

|Telefon di Emergencia 


Number di emergencia 911 

Polis 

100 

Brandweer 

582-1108 

Ambulance O'stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


■ Botica na Warda | 

Pabou di Brug:Botica Dakota 
Paribadi Brug:Botica Aloe 

h Dokter na Warda ■ 

Pabou di Brug: dr. 

Pariba di Brug: dr. 


I Otro Servicionan 

Setar Info 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-6456 

Rode Kruis Aruba 582-2219 

FADA 583-2999 

AA/NA helpline 583-8989 

Fund. Abuso Sexual 582-4433 

Fundacion Guia'mi 587-1677 

Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 

Centro Kibrahacha 588-3131 

Polis I 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

585-4710 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 

Best Taxi Services 588-3232 

Coop. Ver. Tas 

587-5900 

ATS 

583-5361 

Arugas 

585-1198 


S.O.S. Teleayudo 583-1190 

Local 129 



I nfluencia di un tata riba 
amor. 

Hopi prome cu un mucha muher adolecente haya su prome 
berdadero joncuman, of te hasta namorá, su actitud pa cu 
hende homber silenciosamente ta worde crea pa su tata. 
Ami ta un di e hopi sicologonan cu ta kere cu e relacion 
tata-yiu muher ta pone e base pa tur futuro envolvimento 
romantico. 

Si tata di un muher hoben ta un alcoholico y un choller, e 
yiu ey lo pasa su bida tratando di haya un homber cu por 
cumpli cu e necesidadnan cu su tata nunca a reconoce den 
su curason. 

Si e tata ta calido y ta duna cuido y proteccion, e yiu 
muher lo busca un amor cu ta igual na su tata. Si e tata ta 
kere cu su yiu muher ta bunita y femenino, e yiu lo ta 
inclina pa pensa asina tambe. Pero si e tata ta rechasa e 
yiu muher como un persona inatractivo y no interesante, e 
yiu muher ey probablemente lo tin problema cu su 
auto-estima te na edad di adulto. 

Mi a observa tambe cu e realacion di un muher cu su 
futuro esposo ta worde significantemente influenciá pa e 
manera cu e'la percibi autoridad di su tata. 

Si e tata tabata arogante y caprichoso durante infancia di 
su yiu muher, e ultimo aki lo ta inclina pa drenta pleitonan 
pa poder cu su esposo durante nan matrimonio. Pero si e 
tata a sa di mescla amor y disciplina na un manera cu ta 
mustra forza, e yiu muher lo ta mas comfortabel cu un 
matrimonio basa ariba 'duna y tuma', caminda no tin 
competencia pa tuma liderasgo. 

Asina hopi di loque ta bai den un matrimonio ta cuminsa cu 
tata di e muher. P'esey ta combini nos como tata, pa duna 
nos miho esfuerzo den lanta y educa nos yiunan. 


PANADERJADEL PUEBLO 


Panaderia del Pueblo 
"Wonda LoaF’ 


Guyabastraat 4, Dakota Tel: 582 4748 



JUA/\p 


PATUR FIESTA 
PAMUCHA 

YAMA 

5923523 / 5S3S769 


Directiva di Bubali ta 
hala fecha y lugar di e 
show di fin di aña 

DIRECTIVA di S.V. Bubali ta hasi un yamada na tur persona cu a 
bende of cumpra un ticket pa bai wak show riba barco Freewinds 
y asina yuda S.V. Bubali cu su fundraising. 

Directiva ta notifica tur persona cu pa motibo cu e barco Freewinds 
no por comfirma cu diasabra awor nan lo ta na Aruba, a pone cu 
nos mester a busca un otro lugar y asina e fecha tambe a cambia pa 
motibo cu diasabra tin basta lugar ocupa cu kerstdinner. E show di 
fin di aña lo tuma lugar diadomingo awor, dia 21 di december na 
Ballroom di Hyatt Hotel na Palm Beach. Porta ta habri di 7.30pm 
caba pa asina 8.00pm en punto e show lo cuminsa. Lo tin diferente 
solista, grupo di gaita y un grupo di baile. 

Asina ta, tuma bon nota riba e cambionan di lugar y fecha pa asina 
tur hende por yega e show. 


Protestantse 
Gemeente van Aruba 

Diasabra anochi, dia 20 di December proximo lo tin un evento 
masha alegre atrobe den kerki Protestant den Wilhelminastraat, 
esta un anochi di alabansa. E kerki na Playa lo ta yena cu musica 
y cantamento. Banda di solistanan lo tin musica di piano, orgel y 
gitara. 

Meta di e anochi ta pa huntu cu tur hende Cristian riba nos isla 
canta pa nos Señor. E programa ta cuminsa 8 ‘or. 


TIPO Dl CAMBIO OFICIAL 

Valido pa 18 Dicember 2008 

Placa Extranhero 

Bank Papieren 

Wisselen, Cheque 
Reis Cheque en 

Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.45 

1.47 

1.49 

Engelse Pond Sterling 

2.66 

2.71 

2.77 

Zwitserse FrankperCHF. 100 

159.79 

160.51 

161.31 

Ned.Ant. Gulden perANG. 100 

98.94 

100.00 biljetten 
chq./overboeking 

100.20 

100.00 

Japanse yen per JPY. 10.000 

199.54 

201.37 203.39 

EuroperXEU. 100 

248.13 

250.40 252.91 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


1 1 

Horoschoop | 

bfinAries 21 Mrt-20Apr 

Aunke ta parse cu nada ta importabo, 
bo sa cu no ta berdad. Bo ta preocupa cu 
bo no por laga e responsabilidadnan di bo 
colaboradornan un bada y bo ta carga tur cos. 

hflsTauro 21 Apr-20 Mei 

Un herida bieu cu bo a kere ta cura, ta 
lastimabo atrobe. Pa logra afianza bo relacion 
ta necesario pa bo enfrenta un duelo necesario 
y definitivo. 

ij Geminis 21 Mei-20Jun 

Bo no ta permiti pa ningun hende serca 
haya demasiado confianza. Bo ta preferi di ta 
bo so y no haya mal consehonan. Pensa si e 
situacion aki ta optimo pa logra resultadonan. 

£j&Cancer 21 jun-20jui 

No cai den comparacionnan cu ta daña 
bo relacion y lo caba aislando bo mes. Wak bo 
pareha cu wowonan di curazon y lo bo ripara cu 
e ta unico. 

fejÉL LeO 21 Jul - 20 Aug 
wB" Si bo sigui papia solamente di bo 
atributonan, lo bo lanta resentimentonan 
cu lo bai lagando’bo so pa enfrenta bo 
responsabilidadnan. 

J VirgO 21 Aug- 20 Sep 

Pone bo pia riba tera y purba destaca e 
aciertonan di e otronan y no remarca solamente 
nan erornan. Esey lo hibabo na ocupa e lugar 
cu bo ta wardando. esta esperando. 

^ 4^ Libra 21 sep-2ookt 

V|iV Loke bo no ta wak mas aleu cu un 
compañerismo ta leuk pabo y ta lagabo sinti 
bon, pa e otro persona ta amor. Purba di pone 
cosnan bon cla y evita desencantonan. 

, Scorpio 21 okt - 20 Nov 

Entorno no ta hostil cubo, a pesar 
cu bo ta sinti’e asina. Relaha y dedica na bo 
tareanan. Tempo lo logra lo demas si bo ta 
confia. 

Sagitario 21 n ov - 20 Dec 

JL' Bo sa cu bo ta contento pa palabranan 
cu ta elogiabo y ta halagabo. A pesar di esaki, 
bo ta evita palabranan di definicion te ora bo no 
ta sigur di e sentimentonan. Relaxl. 

Capricornio 21 Dec 20jan 

Tin biaha den cosnan mas simpel 
escencia di berdadero amor ta scondi. Un 
dinner intimo y un flor riba cusinchi ta logra 
reconquista bo pareha. 

AqUariUS21Jan 20 Feb 
n»a Bo ta na un paso di ocupa posicionnan 
cu ta di caracter mas cu infuyente. Por fin, lo bo 
afianza e compromiso cu bo relacionnan. 

Al PiSCiS 21 Feb-20Mar 

Laga full bo capacidad bale, 
specialmente si ta trata di desafionan compleho. 
Esnan cu ta rondonabo ta confia den bo, nan ta 
dunabo e forza necesario pa triunfa. 

Flamingonan ta tuma un baño den un oasis di awa rondona pa sneeuw dairazon na e zoo di Zurich. 


Nos Mundo Loco 


Pushi a ricibi 
lensnan di 
contacto 

E bista di un pushi di 15 aña bieuw 
a ser restaura door di lensnan di 
contacto den loke ta ser keri di ta e 
prome di su tipo den medicina. 

Ernest e psuhi tabata sufri di entropia, 
cual significa cu su klep di wowo 
tabata bira bai paden e rasca su 
wowonan. 

Veterinarionan a sugeri un solucion 
inovativo pasobra e pushi tabata 
mucho bieuw pa risca un operacion 
bao di anestesia general. 

Staf di e oficina di veterinario di 
Godshill na Isle of Wight, e cas di 
Ernesta pa 13 aña a bisa di nunca a 
tende di un pushi cu ta bisti lensnan 
di contacto antes. 

“E ta mucho mas comfortabel. Pre- 
viadmente su wowonan tabata cera, 
awor na nta habri,” e administrador 
Les Burrows a bisa. 

“Nos semper a usa Ernest pa test ca- 
chonan nobo cu ta ser treci na nos pa 
mira si nan ta spanta di pushi pasobra 
Ernest no tabata ni worry”. 


Na tur amante di fiesta estilo oldies 



APRECIABEL dama/cabayero. 
Si abo ta un amante di musica 
Oldies, anto bo mester lesa e 
contenido di e articulo aki. 
Hopi di nos cu ya a pasa 40 aña 
ta haya hopi falta di fiestanan 
oldies. Di tur e fiestanan cu 
ta wordo organisa tur luna of 
weekend rond Aruba masha 
poco of ningun ta echt un fiesta 
estilo "Oldies". Pa por realisa 
esaki nos a tuma e iniciativa 
di lanta un: "Society of Oldies 
Lovers"Nos ta simplemente 
amantenan di musica y fiesta 
estilo Oldies. Nos ta gusta pasa 
bon y recorda e dushi temponan 
di pasado cu no lo bolbe nunca 
mas y pesey nos kier crea e 
ambiente di e tempo aya.No ta 
importa si bo no a yega 40 ainda 
of si ya bo a pasa 80. Basta bo ta 
amante di musica Oldies, tanto 
Ingles, Spaño, Papiamento 
como cualkier otro idioma. 
Tanto musica romantico como 


tambe e oldiesnan bailable, es 
decir e twist, rock & roll, beat, 
disco, soul, merengue, salsa, 
cumbia, chachacha, tumba, 
wals etc.Nos unico meta ta pa: 
canta, goza, baila, pasa dushi y 
recorda e dushi tempo aya cu 
musica di e decadanan 50, 60, 
70, 80 y comienso di 90. 

Nos kier pasa bon hunto cu 
otro, nos cu ta hendenan cu 
ta bai fiesta pa baila y pasa 
bon, disfruta, combersa, topa 
cu amigonan di awe y di antes 
y sera amistad nobo. Como 
hende nechi, bo kier bai unda 
tin ambiente nechi y tur hende 
ta comporta nan mes manera 
debe ser!Ta nos intencion pa 
organisa fiestanan cu bandanan 
local cu ta toca musica Oldies 
intercambia cu Oldies disco na 
localidadnan local y claro cu bar 
y cushina bon surti y na prijs 
razonabel! 

Si despues di a lesa e articulo 


aki bo ta desea di join nos, bo 
por haci esaki mandando nos 
un mail na: oldiesloveraruba@ 
gmail.com y nos lo tenebo na 
altura di tur nos actividadnan. 
Si acaso bo conoce mas hende 


cu lo ta interesa, contactnan y 
informanan y laganan tambe 
manda nos un mail. Ta nos in- 
tencion pa organisa nos prome 
actividad pa fin di januari 2009. 
Keda pendiente! 


"Pero awor e ta mucho mas nervio- 
sos di cachonan pasobra awor e por 
realmente mira nan.” 

Ernest lo continua na biba na e 
oficina di veterinario pasobra e ta 
un parti permamente y popular na e 
bali di recepcionsita. E lensnan lo ser 
removi y limpia cada pasa tres siman 
pa e staf di e oficina. 

FESCA ta spera un inflacion minimo na 2008 


Efectonan di pakete di BBO den CPI (CBS) 


CP112 luna 

2008- 

10 

2008- 

11 

2008- 

12* 

Total 

9.7% 

4,4% 

0 . 0 % 

(inflacion autonomo) 

(3.1%) 

(3,1%) 

(3,1%) 

Desviacion: 

6.6% 

1,3% 

-3.1% 


*) propio calculacion 


E caida fuerte di inflacion cu 
6.4 punto di percentahe den e 
ultimo dos lunanan na Aruba 
ta indica e gravedad di e crisis 
economico. E rebahanan y e 
congelacion di salarionan lo 
hasi cu e prijsnan na consumi- 
dor den luna di december lo si- 
gui baha compara cu december 
anja pasa. Esaki ta causa cu anja 
2008 lo por conoce un inflacion 
rond di 0% riba un base anual, 
segun Arends, presidente di 
FESCA. 

Door di e crisis economico e 
prijs di petroleo a baha dras- 
ticamente. A causa di esaki e 
prijsnan na consumidor a baha 
tambe rond mundo despues 


di oktober 2008. Na Aruba 
esaki tambe ta e caso. Durante 
e anja aki inflacion a baha den 
dos luna di 10.8% pa 4.4% na 
november. WEB a anuncia di 
a reduci e tarifanan di awa cu 
coriente cu 25%. “Pa luna di de- 
cember 2008 nos a prolonga cu 
cuidao e indice di prijs na con- 
sumidor a base di e tarifanan di 
WEB y ELMAR”, segun Arends, 
presidente di FESCA. Den luna 
di december un bahada den 
prijs di gasolin tambe a ser 
anuncia. Ademas mester tene 
cuenta cu e efecto di rebaho 
di prijs den diferente sector di 
nos economia. Sin mas esaki 
tambe ta un factor cu ta reduci 
e indice di prijs. Compara cu e 


inflacion regular of autonomo, 
tin un cambio grandi ta tu- 
mando lugar. E diferencia entre 
e inflacion total y autonomo a 
disminui di 6.6% pa 1.3% na 
november 2008. 

Bou di e situacion excepcio- 
nal aki Arends ta spera un 
inflacion minimo, of te hasta 
ningun inflacion, riba base 
anual na final 2008. E cifra 
definitivo di e indice di prijs na 
consumidor lo ser publica na 
cuminsamento di januari 2009 
pa Centraal Bureau Statistiek 
(CBS). Den cuadro di e crisis 
financiero sigui pa e recesion, 
e ala cientifico di partido AVP, 
FESCA, a actualisa su publica- 
cion “Inflatie en BBO-pakket/ 
Inflacion y e pakete di BBO” cu 
a ser publica na oktober ultimo. 
Despues di conclui cu efecto di 
inflacion di e pakete di BBO ta 
igual na 7 punto di percentahe, 
FESCA ta duna un adelanto riba 
anja 2009. Tur dos publicacion 


tocante inflacion y e efecto di e 
pakete di BBO ta obtenible riba 
www.fesca.org. 

E gravedad di e situacion ta e 
rapides cu e indice di prijs na 
consumidor riba base anual a 
cai durante e ultimo lunanan aki 
na Aruba y cu por resulta den 
un deflacion temporal durante 
cuminsamento di 2009. Caida 
di demanda ta pone presion 
riba prijsnan interno. E caida di 
inversionan y e rendimiento di 
turismo lo resulta den un caida 
di consumo durante transcurso 
di anja 2009. “Contrario na 
inflacion, un situacion di defla- 
cion ta bin acompanja cu caida 
di demanda y disminuicion di 
empleo. E caracteristicanan aki 
ta hasi deflacion un desperfecto 
hopi mas grandi”, Arends ta 
conclui. 

Rebaho di prijsnan pa motibo di 
caida di demanda ta sosodiendo 
na Merca tambe. Mirando nos 
dependencia na e pais aki, e 


desaroyo di anja 2009 pa Aruba 
lo depende grandemente di e 
desaroyonan rond di e dollar 
mericano. E deficit creciente 
riba e cuenta coriente di Merca 
y un debe estatal birando cada 
biaha mas grandi, causa pa e fi- 
nanciamento di e programanan 
pa yuda e industrianan afecta, 
ta hasi cu Merca ta perde su 
aspecto di ta un safe haven. 

Como consecuencia di esaki e 
dollar mericano por devalua 
cu 35% den e proximo anjanan 
den relacion cu otro mone- 
danan. “Nos mester tene cuenta 
cu e devaluacion di e dollar ta 
significa devaluacion di nos flo- 
rin tambe”, segun e presidente. 
Como cu nos ta forma parti di 
e zona di dollar, nos lo no sinti 
efectonan directo. Aruba mester 
ta prepara si pa un inflacion im- 
porta durante anja 2009 cu e 
mesun magnitud cu e efectonan 
di e pakete di BBO. 


Den Corte di Apelacion ayera 

AG a demanda mas aña di prison pa grupo stranhero cu a comete diferente atraco 



ABOGADO General mr. Gras 
ayera a baha pisa riba e grupo di 
Colombiano, kendenan durante 
un periodo relativamente corto 
a comete un serie di atraco 
arma. 

Ta trata aki di e hombernan 
John Jairo Ruiz Valenzuela, 
Robert Micolta Quinonez, Jef- 
frey Ortiz y e muher Domini- 
cano Maria de la Rosa Perez. 

T’asina cu excepcion di e muher 
Maria de la Rosa Perez, tur e 
otronan a apela e sentencia di 
Corte den Prome Instancia di 
juli 2008. Den dicho sentencia, 
Jeffrey Ortiz a wordo condena 
na 7 aña di prison, Robert Mi- 
colta Quionez na 7 aña y 6 luna 
di prison y John Jairo Ruiz 
Valenzuela na 5 aña di prison, 
mientras cu Maria de la Rosa 
Perez a haya 1 aña di prison. 
T’asina cu Ministerio Publico 
a apela contra e sentencia di 
Maria de la Rosa Perez. 

Ayera mainta por a constata cu 
Maria de la Rosa Perez siman 


pasa a wordo laga liber y el a 
presenta den Corte pa su caso. 
E otro sospechosonan ta sera na 
KIA y bao vigilancia estricto nan 
a wordo hiba den sala di Corte. 
Tur e sospechosonan a bisa Hof 
cu e motibo cu nan a apela e 
sentencia ta pasobra e castigo 
ta demasiado halto. 

Robert Micolta Quinonez y 
Jeffrey Ortiz ta wordo acusa di 
a comete un atraco arma riba 
un señora Chines dia 26 di no- 
vember 2007, caminda hasta a 
los un tiro cu a bay resulta den 
plafond di e cas. 

Den Corte tanto Micolta Qui- 
onez como Ortiz ta desmenti 
di a haci esaki. Hof a confronta 
nan cu un serie di declaracion 
di personanan cu a bisa cu ta 
nan a hacie. 

E otro atraco cu a wordo comete 
tabata dia 31 di december 2007 
na cas di un Hindu. Den e atraco 
aki tabata envolvi Ortiz, Quino- 
nez, Ruiz Valenzuela y Torres 
Martinez. Ortiz a purba di tapa 


pa Torrez Martinez, bisando cu 
t’e tabata esun cu a bati na porta 
di e cas p’e cria sali. 

Hof a confronta Ortiz cu de- 
claracion di esnan cu a participa 
den e atraco y tambe e cria, 
kendenan tur ta indica cu ta 
Torrez Martinez tabata esun cu 
a bay bati n’e porta. N’e cas aki 
nan a forza e cria cu un cuchiu 
y nan a bay cu 20 mil florin, un 
cantidad di joyas y aparatonan 
electronico. 

Dia 5 di januari 2008, a sosode 
un atraco arma na un bar y 
den e atraco aki tabata envolvi 
Ortiz, Micolta Quinonez, Ruiz 
Valenzuela y e muher de la 
Rosa. T’asina cu de la Rosa ta- 
bata traha n’e bar aki y a avisa 
su amigo Ortiz di e caha fuerte 
y esey a pone cu nan a bay haci 
e atraco. 

N’e atraco na un mini-market 
cual a sosode dia 14 di januari 
2008, ta Quinonez so por a 
responde p’esaki den Corte. E 
otronan no a apela nan sen- 


tencia. 

Quinonez tambe mester a re- 
sponde p’e Dominicano cu el 
a corta cu cuchiu riba e anochi 
di 31 di december 2007 pa 1 
januari 2008. Esaki a sosode 
den Funchal Bar. Quionez a 
admiti di a corta e Dominicano, 
despues cu el a wordo bati pa un 
grupo cu tabata cu e Domini- 
cano aki. 

Ayera por a mira cara di e 
sospechosonan cambia ora nan 
a tende AG a exigi pa aumenta e 
castigo. AG a pidi pa aumenta e 


castigo di Quinonez pa 8 aña di 
prison, di Ortiz pa 7 aña y 9 luna 
di prison, p’e muher de la Rosa 2 
aña y 6 luna di prison y pa Ruiz 
Valenzuela e castigo a keda 5 
aña. Dia 6 di januari 2009 lo 
dicta sentencia na Corsow. 


Mainta 

Nos e-mail: 

noticia@awemainta.com 

Tel: 583-1400 
Fax: 583-1444 

